
अनुवादक ना बगिल तल 


11-12 साल उमर ते मंदानास्केटल बेहरोर वड़कना पोल्लोंग केंजसोरे 
बेरसतान। बेरसोरे दायना संगे इव पोल्लोंग कुन पाटांग ओसो भाषण कुना 
लोप्पा वेने केंजा वात्ता। नन्ना सुडलास्केटल मंदाना नाटे ओसो नावा नालुंग 
बगिल ता वातावरण लोप्पा इद्रम ता बेहरा-बेहरा ओसो मावा रोज ता 
पिस्वल संगे जुड़ेमासी मत्ता पोल्लोंग केंजवा मत्तांकु, नावा लोप्पा इविन 
पुंदाना गिर्दा बेरससोर हत्ता। नावा काजे इव वेल्ले पूना पोल्लोंग मत्तांग। 

सिर्फ केंजसिए बदे पोल्लो तुन पुंदाला कोशिश कियाना वेल्ले 
मुश्किल मंता। बारांकु इत्तेके हर बेरा, हर विषय, हर सवाल ता जवाब 
हियाला काजे वरोर सही मानेय संगे मदांना मुश्किल मंता। अदिनके नन्ना 
उचुन पढ़ेमायला अनि रासिला करियतान। 

नावा इद यात्रा लोप्पा वेल्ले लोकुरा योगदान मंता। सबसे मुन्ने नावा 
यायाल मंता, अदु नाकिन कम से कम साईन कियानाचोन स्कूल करियाना 
इंजी सपना हूड़ता। मति अदिना सपना अदु हूड़ता लेक्का पूरा आया परवो 
आत्ता। बारांकू इत्तेके उंदी पेरके अरसी मत्ता इलाका ओसो नाटे स्कूल- 
कालेज पढ़ाई ता रिवाजे हिल्ले। इदिनकु बेहरा समस्या गरीबी ते पिस्वल 
पिस्नदु मंता। 

इद्रम ता परिस्थिति ते मंदानास्के नावा पिस्वल लोप्पा वरोर गुरूजी 
वात्तोर, नावा जीवा ता 'दादाल', नावा गुरुजी। ओरु नाकिन ओरा वेल्ले 
कीमती समय तिंची नावा काजे समय तेंडानोर, नाकिन प्राथमिक शिक्षा 
हियानोर, नाकिन जीवा कियानोर। नावा जीवा गरे मत्ता 'मीना' दीदी नाकिन 
हिंदी भाषा रास्ला ओसो पढ़ेमायला करिहत्ता। इदे आयवा गेड़ा ते ताकना 
स्कूल' ता वेल्ले योगदान मंता। इदे आयवा बच्चोनो दादा-दीदीरा योगदान 
मंता। इव सब्बे पुस्तकिंग अनुवाद कीसोरे ओर सब्बे तोरकिन नन्ना सुरता 
कींदान। ओरा लोप्पा बच्चोनो जन इंजे माकिन विड़िसी हत्तोर। वेर सब्बेतोर 
इद यात्रा लोप्पा नावा संगे मंदानोर, ओसो वायना कालम ते वेने नावा संगे 
मंदानूरे। ओरा बारे ते बच्चोने पुस्तकिंग रासमुड़ आयर। 

माटांग ओसो पाटांग लोप्पा केंजता पोल्लोंग, पुस्तक पढ़ेमायनास्के 
पुस्तक लोप्पा दोरकतास्के नावा गिर्दा तुकू हंदी हिल्ले आत्ता। नावा लेक्का 

पूना पोल्लोंग करियाला आल्सानोर ओसो केंजता पोल्लोंग कुन पुंदाला 
कोशिश कियानोर वेल्लेतोर मंतोर। मति पोरो नन्ना वेहता लेक्का हर बेरा, 
हर विषय, हर सवाल ता जवाब हियाला सही मानेय 'जीवा ता दादाल' 
दोरकना मुश्किल मंता। अदिनके इद साहित्य ता परताचोन हिंदी तिंची गोंडी 
भाषा ते अनुवाद कियाना इंजी आल्सतान। 
मावा गोंडी भाषा वड़कानोर आंध्रा, ओड़िशा, छत्तीसगढ़, महाराष्ट्र, 
मध्यप्रदेश, उतरप्रदेश लेक्कटा राज्यकुने अलग-अलग जागा ने पिस्सा 
मंतोर। अदिनके मावा गोंडी भाषा पोर्रो अलग-अलग राज्यकुना भाषांग ना 
वेल्ले प्रभाव मंता। नावा गोंडी पोरो हिंदी, मराठी ओसो छत्तीसगढ़ी ता प्रभाव 
ज्यादा मंता। अनुवाद कियानास्के नाकिन पूना शब्द बने कियाना वेल्ले 
कटला वात्ता, इत्तेके गोंडी लोप्पा पारिभाषिक शब्द कुन वेहाला शब्द हिल्ले, 
अदिनके वेल्ले शब्द हिंदी ता इस्तेमाल कित्तान। वायना कालम ते जनता 
लोप्पा हंजी ओसो ज्यादा गोंडी ता शब्दकु करियसी इदिन उचुन सुधरे कीमुड़ 
आयर।मति भाषा ता प्राकृति अनुसार दूसरा भाषा तल शब्द पोयाए लागिंता। 
अनुवाद कियानास्के नन्ना अंग्रेजी ओसो हिंदी रेंडु पुस्तकिंग ना मदद 
एतित्तान। 
नावा इद कब्बड़ लोप्पा संगे-संगे ताकसोर मत्ता नावा जीवन साथी ना 
वेन्ने योगदान मंता। वीरु नाकिन इद काम कियाला गिर्दा कींतोर। नावा 
लोप्पा जीवा मत्तादु सुरता किसींतोर, नावा कै पोयसी ताकिंतोर। वीरू इदिन 
पुस्तक लेक्का डिजाईन कियाना ओसो प्रूफ कियाला मदद हित्तोर। 
इव सब्बे पुस्तकिंग जनता नड़मा ओयला काजे जंगोम प्रेस पोरोल ते 
उंदी प्रकाशन पोरोल हित्तोम। इद पोरोल मावा वीर पड़ियोर, गोंड जनता ना 
हीरो, गडचिरोली भूमि ता मर्री वीर बाबूराव शेड़माके ना सेना तल पोयत्तोम। 
सब्बे शहीदीर किन सुरता कीसोरे इव सब्बे पुस्तकिंग इंजे मीवाव आत्तांग। 
इद यात्रा जारी मंदियर.... इव पुस्तकुना गोंडी अनुवाद, डिजाईन पोर्रो 
सब्बेतोरा सुझाव ओसो आलोचनाकुना वेल्ले जरूरत मंता। मीटू ओसो बदे 
पुस्तक ता अनुवाद कीतेके बेस आयर इंजी वेने सुझाव हीतेके बेस आयर। 
जीवा ता जोहार 
मीवा -जनी 

दृंद्रामक ओसो ऐतिहासिक भौतिकवाद 


दृंद्रामक भौतिकवाद मार्क्सवादी-लेनिनवादी पार्टी ता दुनियामेंड लागू 
आयना दृष्टिकोण आंदू| प्राकृतिक घटनाक्रम कुना पोरो तना दृष्टिकोण, अद 
घटनाक्रम तुन अध्ययन कियाना ओसो समझेमायना तरिका द्वंद्वात्मक 
मंदिंता, इदे प्राकृतिक घटनाक्रम कुना व्याख्या ओसो सिद्धांत भौतिकवादी 
मंदिंता अदिनके इदिन दूंद्वात्मक भौतिकवाद इंतोम। 

ऐतिहासिक भौतिकवाद सामाजिक पिस्वल ता अध्ययन कियाना 
लोप्पा, सामाजिक पिस्वल ता घटनाक्रम पोरो द्वंद्वात्मक भौतिकवाद ता 
उसूल कुन लागू कियाना लोप्पा ओसो सामाजिक इतिहास ता अध्ययन 
कियाना लोप्पा दूंद्वात्तक भौतिकवाद ता उसूल कुना विस्तार आंदू। 

तत्ना द्वंद्वात्मक पद्धति ता बारे ते वेहचोरे मार्क्स ओसो एंगेल्स हेगेल 
किन द्द्ववाद ता मुख्य लक्षण कुन पुट्टी कीता वरोर दार्शनिक लेक्का पेश 
कींतोर। इद्रम कीतेकाई मार्क्स ओसो एंगेल्स ना द्वंद्ववाद ओसो हेगेल ना 
द्वं्वाद ता रूप किन उंदी लेक्का हिल्ले। असल ते मार्क्स ओसो एंगेल्स 
हेगेलीय भाववादी (आइडियालिस्ट) पोंगड़िंग कुन एस्सिसी ताना 'तर्कसंगत 
सारतत्व' किन पोइसि, द्वंद्रवाद तुन ओसो विकसित कीसी अदिन उंदी 
आधुनिक वैज्ञानिक रूप हीतोर। 

मार्क्स इत्तोर : “नावा ढंद्वात्मक पद्धति हेगेल ना पद्धति तुकू सिर्फ 
अलगे आयवा इनपड़े उल्टा वेने मंता। हेगेल ना काजे... चिंतन क्रिया 
(इदिन ओरु 'विचार' पोरोल हीसी उंदी स्वतंत्र वस्तु लेक्का वेने बदले 
कींतोर), असल दुनिया तुन पुट्टी कित्ता, ओसो असल दुनिया इत्तेके सिर्फ 
“विचार? ता बाहरी, घटनात्मक रूप आंदू। इदिना उल्टा नावा काजे विचार 
इत्तेके मानेय ना दिमाग ते फोटो लेक्का बनेमासी चिंतन लेक्का 
बदलेमाता भौतिक दुनिया आंदू”। (कार्लमार्क्य पूंजी भाण 7, पे 30, जार्ज 
ऐलन ओसो अनविन लि, 1938) 

तन्ना भौतिकवाद ता बारे ते वेहचोरे मार्क्स ओसो एंगेल्स फायरबाख 
किन भौतिकवाद तुन ओसो उंदी बेरा तन्ना असल रूप ते प्रतिष्ठित कीता 
दार्शनिक लेक्का पेश कींतोर। मति मार्क्स ओसो एंगेल्स ना भौतिकवाद 
फायरबाख ना भौतिकवाद लेक्का हिल्ले। असल इत्तेके मार्क्स-एंगेल्स 
फायरबाख ना भौतिकवाद तल सार एतसी भौतिकवाद किन उंदी वैज्ञानिक 
दार्शनिक सिद्धांत लेक्का विकसित कीतोर अनि ताना भाववादी ओसो 
धार्मिक-नैतिक बोजा तुन वाटसितोर। बुनियादी रूप ते माटु फायरबाख 
भौतिकवादी मत्तोर इंजी पुत्तोमे, मति ओनकिन भौतिकवादी पोरोल तुके 
समस्या मत्ता। एंगेल्स वेल्ले बेरा वेहत्तोर - “भौतिकवादी बुनियाद 
मत्तेकाई” फायरबाख “पारंपारिक भाववादी बंधन कुना संगे दोहची 
मत्तोर” अनि “माटु बस्के फायरबाख ना धर्म ओसो नैतिकता-संबंधित 
दर्शन पोरो वांतोम अस्के ओना वास्तविक भाववाद (आइडियालिज्म) 
बाहर पेसिस वांता”। (कार्ल मार्क्स, संकलित रचनांग, अंग्रेजी संस्करण, 
मास्को 1946, भाग 1 पे. 373, 375) 

दृंद्रवाद (डायलेक्टिक्स) शब्द यूनानी दियालेगो तल बनेमाता। इदिना 
अर्थ चर्चा कियाना, वाद-विवाद कियाना आंदू। पाइना कालम ते विरोधी तर्क 
पोरो आधार आसी मत्ता अंतरविरोध कुन उजागर कियाना ओसो इव 
अंतरविरोध कुन दूर कीसी सच्चाई तुन चिन्हित कियाना कला तुने द्वंद्ववाद 
इंदानोर। पाइना कालम ते विचार कुना पोरो आधार आसी मत्ता अंतरविरोध 
कुना प्रदर्शन कियाना ओसो आपसी विरोधी मत कुना टकराव सच्चाई तुन 
चिन्हित कियाना सबसे बेसता तरिका मंता इंजी विश्वास तासना दार्शनिक 
लोर वेने मत्तोर। चिंतन कियाना इद द्वंद्वात्मक पद्धति पेरके प्राकृतिक 
घटनाक्रम एवनल विस्तृत आता, प्रकृति तुन समझेमायना दुंद्वात्मक पद्धति 
लेक्का विकसित आता। इदु प्राकृतिक घटनाक्रम कुन लगातार गतिमान 
ओसो हमेशा विकास आसोर मंदाना अनि प्रकृति ता विकास तुन प्रकृति 
लोप्पा मत्ता अंतरविरोध कुना विकास कारण ते, प्रकृति ता आपसी-विरोधी 
शक्तिंग ना क्रिया-प्रतिक्रिया कारण ते आंता इंजी मानेमांता। 

द्वंद्ववाद, तन्ना सारतत्व लोप्पा अधिभ्रूतवाद (मेटाफिजिक्स) तुकू 
इनपड़े उल्टा मंता। 

1. मार्क्सवादी दृंद्वात्मक पद्धति ता मुख्य लक्षण दोड़ रास्ता लेक्का 
मंतांगः 

क) अधिभूतवाद ता उल्टा दुद्ववाद प्रकृति तुन उंदी दूसरा तुकू 
अलग-स्वतंत्र मंदाना वस्तुंग ओसो घटनाक्रम कुना संगे 
कलियसी बनेमातांग इंजी स्वीकार कियवा लेवा अदु प्रकृति तुन 
उंदी संयुक्त ओसो सम्पूर्ण इकाई मानेमांता, इदिना लोप्पा वस्तु, 
घटनाक्रम उंदी-दूसरा संगे सजीव रूप ते जुड़ेमासी मंतांग अनि 
उंदी दूसरा पोरो आधार आसी मंतांग, उंदी दूसरा संगे बनेमांतांग। 

अदिन काजे द्वंद्वात्मक पद्धति प्रकृति ता बदे घटनाक्रम तुन अदिना 

नालुंग बगिल ता घटनांग नल अलग कीसी हूड़तेके अदिन समझमायमूड़ायो 
इंता। प्राकृतिक दुनिया ता बदे वेने घटनाक्रम ता नालुंग बगिल ता 
परिस्थितिंग कुन काल्पसी आयवा अविनकु अलग तासिस आल्सतेके अदु 
मना काजे अंगड़म आंता; इदे आयवा इदिना उल्टा अदिना पोरो अदिना 
नालुंग बगिल ता घटनाक्रम कुना अलग कियवा लेवा नालुंग बगिल ता 
घटनाक्रम कुना अनुकूल आल्सतेके समझेमायमूड़ांता अनि अदिना बारे ते 
वेहमूड़ांता। 

ख) अधिभूतवाद ता उल्टा, दंद्ववाद प्रकृति स्थिर ओसो गतिहीन, 
ठहराव ओसो बदलेमायवा मंदाना आयवा अदु हमेशा गतिमान, 
बदलेमासोर मंदाना, लगातार पूना विकास आसोर मंता, अदिना 
लोप्पा उचुक हमेशा विकास आसोर मंता अनि उचुक मायसी 
मासोर मंदिंता इंजी मानेमांता। 

अदिन काजे द्वंद्वात्मक पद्धति अनुसार घटनाक्रम कुना पोरो सिर्फ 

अविना अंतर-संबंध, अंतर-निर्भरता कुन सुरता तासिसी विचार कियाना 
आयवा अविना गतिमान, अविना बदलाव, अविना विकास, अविना पुटमूड़- 
हामूर कुन वेने सुरता तासिसी विचार कियाना इंजी मानेमांता। 

्वं्ववादी पद्धति, प्राथमिक रूप ते बदे विशेष कालम ते टिकाऊ 

दिसिंता मति अदिना हामूर गर्र एवसी मत्तादिन महत्वपूर्ण समझेमायवा लेवा, 
बदे विशेष कालम ते स्थाई मत्तेकाई पुटसी विकसित आसोर मत्तादिने 

महत्वपूर्ण समझेमांता। बारांकु इततके द्वंद्वात्मक पद्धति पुटसी विकसित 
आसोर मत्तादिने जीड़वा मायवा (अजेय) परवा मानेमांता। 

एंगेल्स इंतोर - “सुडला वस्तु तल बेहरा वस्तु एवनल, उस्का 

(कुदरी) ता उंदी कण तल पोड़द एवनल, प्राटिस्टा (एमिबा) तल मानेय 
एवनल सम्पूर्ण प्रकृति पुटना ओसो हायना कालम ते मंता”। (एफ. 
एंगेल्स, प्रकृति ता द्वंद्ववाद) 

एंगेल्स ओसो इंतोर - “अदिन काजे दुद्वावाद वस्तु ओसो अविना 

इंद्रियग्राहम छाप कुन अविना अंतरसंबंध, अविना क्रमबद्धता, गतिमानता 
अविना पुट्टना ओसो हायना लोप्पा हूड़िंता”। (एफ.एंगेल्स, डुहरिंग मत 
खंडन) 

ग) अधिभूतवाद तुकू उल्टा, द्वंद्वाद विकास प्रक्रिया तुन मात्रात्मक 
बदलाव गुणात्मक बदलाव बगिल मंदाना वृद्धि प्रक्रिया इंजी 
मानेमायो आंता। अदु इदिन मामूली ओसो स्पष्ट दिसवा लेवा 
मात्रात्मक बदलाव स्पष्ट दिस्सना बुनियादी बदलाव लोप्पा, 
गुणात्मक बदलाव लोप्पा बदलेमायना विकास प्रक्रिया इंजी 
मानेमांता। इद्रम ता विकास लोप्पा गुणात्मक बदलाव तीरम- 
तीरम आयवा जल्दी अनि अचानक आंता, अवु उंदी कालम तल 
दूसरा कालम ते डेयसी दांतांग। अवु उंदे बेरा आयवा स्पष्ट दिसवा 
तीरम-तीरम जमा आयना मात्रात्मक बदलाव कुना प्राकृतिक 
बदलाव कुना लेक्का आंतांग। 

अदिन काजे द्वंद्वात्मक पद्धति अनुसार विकास प्रक्रिया तुन उंदी चक्र 

लोप्पा गति रूप ते लेवेके घटेमाता घटना ता पुनरावृत्ति (घटेमाता घटना 
ओसो उंदी बेरा घटेमायना) लेक्का हूड़नायो। अदिन मुन्ने ओसो पोरो बगिल 
गति लेक्का, पाइना गुणात्मक कालम तल उंदी पूना गुणात्मक कालम ते 
दायना लेक्का, सरल तल जटिल बगिल, दोड़ तल पोरो विकास आसोर 
दायना लेक्का समझेमायना। 

एंगेल्स इत्तोर - “द्वंद्ववाद ता परीक्षा प्रकृति आंदू अनि इदिना 

परीक्षण कियाला काजे आधुनिक प्रकृति विज्ञान वेल्ले हालनाचोन 
ओसो हर दिय्या सामग्री बेरसी कीसी हीता अनि आखरी विश्लेषण लोप्पा 

प्रकृति ता प्रक्रिया द्वंद्वात्मक मंता, अधिभूतवादी आयो इंजी साबित 
कीता; अदु हमेशा उंदी लेक्का ओसो लगातार तिरियसोर मंदाना चक्र 
लोप्पा गतिमान आयवा उंदी असल इतिहास तल वेंडसी दांता। इगा 
सबसे मुन्ने प्रकृति ता अधिभूतवादी धारणा पोरो देब्बा वाटसी नेटा 
चराचर दुनिया, पोरकांग-मर्राक, जीव-जंतु ओसो मानेय वेने करोड़ों 
साल तल ताकसोर मत्ता विकास प्रक्रिया ता उत्पत्ति आंदुर इंजी साबित 
कीता डार्विन ना बारे ते वेहतेके बेस आयार।” 

मात्रामक बदलाव तल गुणात्मक बदलाव वायनदिन दुंद्वात्मक 
विकास इंजोरे एंगेल्स इत्तोर - 

“भौतिक विज्ञान लोप्पा हर बदलाव ता अर्थ इत्तेके मात्रा ता गुण 
लोप्पा आयना बदलाव आंदू। इदु बदे वेने वस्तु लोप्पा मत्ता लेवेके नेंगता 
गति ता मात्रा लोप्पा बदलाव आत्तास्के आंता। उदाहरण तुकू एर ता 
तापमान ता प्रभाव अदिन द्रव रूप पोरो अर्रो आंता मति बद्रम-बद्रम द्रव 
एर ता तापमान बेरससोर दांता लेवेके कम आसोर दांता अद्रम-अद्रम अदु 
भाप बनेमांता लेवेके बर्फ बनेमांता। प्लेटिनम तार तुन कासिह कियाला 
उंदी न्यूनतम करेंट ता जरूरत मंदिंता; हर धातु तुन पिघले कियाला 
अलग-अलग तापमान लागिंता। जरूरत मत्ता तापमान दोरकी कियाना 
मनगा मत्ता साधन कुना इस्तेमाल कीसी माटु जरूरत मत्ता तापमान 
दोरकी किया परिंतोम अनि हर धातु बचोन डिग्री तापमान संगे तरल 
पदार्थ लेक्का बदलेमांता अनि बचोन डिग्री तापमान संगे ठोस पदार्थ 
बनेमांता इंजी पुत्तोम; हर गैस ता वेने उंदी हंदी मंदिंता अदु जरूरी दबाव 
ओसो शीत संगे अदिन तरल पदार्थ लेक्का बदले कियमूड़ांता। इद्रम 
भौतिक विज्ञान लोप्पा स्थिर बिंदु (उंदी कालम तल दूसरा कालम ते 
बदलेमांता) इंतोर अवु बस्के-बस्केने गति लोप्पा उंदी मात्रात्मक 
(बदलाव) वृद्धि लेवेके मायना विशेष वस्तु ता कालम ते उंदी मात्रात्मक 
बदलाव तत्तिंतांग अनि अविना कारण ते मात्रा, गुण लोप्पा बदलेमांता 
इंजी वेहतना बिंदुंग नोडीय बिंदुंग किन सूचित कियाना बिंदुंग आंदुंग।” 
(प्रकृति ता द्वंद्ववाद) 

मुन्ने रसायनशास्त्र ता बारे ते एंगेल्स वेहत्तोर - “रसायन शास्त्र 
गुणात्मक बदलाव कुना विज्ञान आंदू, अदु बदलाव पदार्थ ता मात्रात्मक 
रचना लोप्पा वायना परिवर्तन कारण ते आंता। हेगेल इदिन पुंजी मत्तोर। 
ऑक्सिजन तुने हूड़ाटू- अदिना अणु लोप्पा मुन्नेटले मत्ता रेंडु परमाणुंग 
आयवा मूंड परमाणुंग मत्तेके ओजोन बनेमांता अनि अदु गब्बू ओसो 
प्रतिक्रिया लोप्पा साधारण ऑक्सिजन तुकू बचोनो अलग पदार्थ मंदिंता। 
ऑक्सिजन तुन अलग-अलग मात्रा ते नाइट्रोजन लेवेके गंधक संगे 
काल्पतेके अदु गुणात्मक रूप ते बाकी सब्बे पदार्थ तुकू अलग पदार्थ 
बनेमांता” । (अदे) 

आखरी ते, डुहरिंग उंदी बगिल हेगेल ना परताचोन आलोचना कीतोर, 

मति दूसरा बगिल ओरु हेगेल निगडल ओनाए सिद्धांत - संवेदनहीन दुनिया 
तल संवेदनशील दुनिया लोप्पा दायना, निर्जीव पदार्थ ता राज्य तल सजीव 
पदार्थ ता दुनिया ते दायना उंदी पूना कालम ते डेयनाद आंदू इंदना सिद्धांत 
किन कलसी वेने मत्तोर, इुहरिंग ना आलोचना कीसोरे एंगेल्स इद्रम इत्तोर- 

“इदु बदे निश्चित नोडीय बिंदु पोरो विशुद्ध मात्रात्मक वृद्धि लेवेके 

घटत उंदी गुणात्मक डेयाइ तुन पुट्टी कियाना लेक्कटाए नाप-संबंध कुना 
हेगेलीय नोडीय नियम आंदू। उदाहरण तुकू कासिह कियाना लेवेके 
दड़ंगिह कियाना एर तुन हूड़काल। अदिना वहचना बिंदू ओसो ठोस 
आयना बिंदू ना नोडल मंदिंतांग, इविनगा सामान्य दबाव लोप्पा डेयाड़ 
ता कारण ते उंदी पूना कालम पुट्टिंता ताना लोप्पा मात्रा गुण लेक्का 
बदलेमांता”। (एफ. एंगेल्स, डुहरिंग मत खंडन) 

घ) अधिभूतवाद ता उल्टा, द्ंद्रवाद प्रकृति ता सब्बे पदार्थ ओसो 
घटनाक्रम कुना लोप्पा अंदरूनी अंतरविरोध मंदिंता बारांकु 
इत्तेके अव सब्बे नकारात्मक ओसो सकारात्मक पहलु मंदिंतांग, 
अविना उंदी पाइना कालम ओसो उंदी वायना कालम मंदिंता, 
अविना लोप्पा उचुक मायिंतांग अनि उचुक विकसित आसोर 
मंदिंतांग इंजी मानेमांता। इव रेंडु विपरीत अंश कुना नड़मा ता 
संघर्ष, पूना ओसो पाइना नड़मा ता संघर्ष मायसोर मत्ता ओसो 
विकसित आसोर मत्ताविना नड़मा ता संघर्षे विकास क्रम ता 

आंतरिक प्रक्रिया आंदू| इदे मात्रात्मक बदलाव कुना गुणात्मक 
बदलाव लेक्का बदलेमायना प्रक्रिया आंदू। 

अदिन काजे दुंद्वात्मक पद्धति अनुसार दोड़ तल पोरो विकसित 
आयना घटनाक्रम ता बराबर विकसित आयवा अदु पदार्थ, घटनाक्रम लोप्पा 
मत्ता अंतरविरोध कुना मुन्ने वायना लेक्का मुन्ने वांता। इव अंतरविरोध कुना 
पोरो आधार आसी क्रियाशील विपरीत रुझान कुना “संघर्ष” लेक्का मुन्ने 
वांता। 

लेनिन “असल इत्तेके पदार्थ कुना सारतत्व लोप्पा मत्ता अंतरविरोध 
कुना अध्ययने दृंद्रवाद आंदू” इंतोर। (लेनिन, दर्शन-संबंधित टिप्पणिंग, 
रूसी संस्करण, पे. 263)। ओरु ताना पेरके “विपरीत वस्तुंग ना संघर्षे 
विकास आंदू” इंजी वेहतोर। (लेनिन, ग्रंथावली, रूसी संस्करण, खंड 13, पे. 
३01) 

संक्षेप्त ते, इदे मार्क्सवादी दुंद्वात्मक पद्धति ता मुख्य लक्षण आंदू। 

सामाजिक पिस्वल ओसो इतिहास ता अध्ययन लोप्पा द्वंद्वात्मक 
पद्धति ता उसूल कुन विस्तार कियाना बचोन महत्वपूर्ण मंता अनि समाज 
ता इतिहास, सर्वहारा वर्ग पार्टी ता व्यावहारिक कार्यवाहिंग पोरो इव उसूल 
कुन लागू कियाना बचोन महत्वपूर्ण मंता इंजी हल्कोए समझेमांता। 

दुनिया लोप्पा बदे घटनाक्रम अलग-अलग हिल्ले, सब्बे घटनाक्रम 
उंदी दूसरा संगे जुड़ेमासी मंता, ओसो उंदी दूसरा पोरो आधार आसी मंता 
अदेनके इतिहास लोप्पा हर सामाजिक व्यवस्था ओसो हर सामाजिक 
आंदोलन ता मूल्यांकन “शाश्वत न्याय” ता दृष्टिकोण लेवेके बदे मुन्ने ने 
आल्सता विचार ता दृष्टिकोण संगे कियानायो, इतिहासकार अद्रम कींतोर। 
अद सामाजिक व्यवस्था लेवेके सामाजिक आंदोलन तुन पुटटी कियाना 
ओसो अविना संगे जुड़ेमासी मत्ता परिस्थितिंग कुन सुरता तासिसी ताना 
मूल्यांकन कियाना। 

नेटा परिस्थिति लोप्पा दास व्यवस्था ता बातले महत्व मन्नो, अद 
मूर्खतापूर्ण ओसो गैर वैज्ञानिक मंता। मति आदिम कम्यून व्यवस्था छिन्न- 
भिन्न आसोर मंदानास्के दास व्यवस्था उंदी समझेमाया परना, स्वाभाविक 

घटनाक्रम मत्ता, बारांकु इत्तेके अदु आदिम कम्यून व्यवस्था पेरके आयाना 
विकास ता चिन्हा मत्ता। 

जारशाही ओसो पूंजीवादी समाज मत्तास्के, उदाहरण तुकू 1905 ते 
रूस लोप्पा उंदी पूंजीवादी-जनवादी लोकतंत्र ता मांग सही क्रांतिकारी मांग 
मत्ता, बारांकु इत्तेके अस्के उंदी पूंजीवादी लोकतंत्र विकास हरदे उंदी डाका 
मुन्ने वाटसोर मत्ता। मति इंजेटा परिस्तिथि ते सोवियत संघ लोप्पा उंदी 
पूंजीवादी-जनवादी लोकतंत्र ता मांग बकवल लेक्काटा प्रतिक्रांतिकारी मांग 
आयर बारांकु इत्तेके सोवियत लोकतंत्र तुकू पूंजीवादी लोकतंत्र पेरके 
मल्लना डाका लेक्का आयार। 

हर पोल्लो देश, काल ओसो परिस्थिति पोरो आधार आसी मंदिंता। 
सामाजिक घटनाक्रम ता बारे ते इद्रम ता ऐतिहासिक दृष्टिकोण लेवा 
इतिहास-विज्ञान ता पिस्वल ओसो विकास मन्नो आंता इंजी स्पष्ट मंता। 
बारांकु इत्तेके सिर्फ इद्रम ताए दृष्टिकोण इतिहास-विज्ञान तुन अंगड़म ता 
घटनांग ओसो वेल्ले लब्बड़ ता गलत धारणांग कुना डग्गी आयना तुकू बचे 
कींता। 

इदे आयवा दुनिया लगातार गतिमान ओसो विकासमान कालम ते 
मत्तेके, पाइना नाश ओसो पूना विकास ता उंदी नियम मत्तेके “बदलेमायवा” 
समाज व्यवस्थांग मंदा परवोंग। निजी सम्पत्ति, शोषण ता “शाश्वत उसूल” 
(बस्केने बदलेमायवा उसूल) मन्नोंग, किसान पोरो जमींदार ना अधिकार, 
मजदूर पोरो पूंजीपति ना अधिकार ता “पाइना विचार” मंदा परवो इंजी स्पष्ट 
मंता। 

अदिन काजे उंदी कालम ते सामंतवादी व्यवस्था ता जागा ते पूंजीवादी 
व्यवस्था वाता लेक्का, पूंजीवादी व्यवस्था ता जागा ते समाजवादी व्यवस्था 
तत्ताना परिंतोम। 

अदिनके माटु मना कार्यदिशा समाज ता बचोन शक्तिशाली मत्तेकाई 
विकास रोमसी मत्ता समूह पोरो आधार आसी तय कियवा लेवा कमजोर, 
विकासमान मत्ता, अविना वायना कालम वेहच ते मत्ता समूह पोरो आधार 
आसी तय कियाना। 

हत्ता शताब्दी ता 80 ता दशक ते मार्क्सवादिर ओसो नरोदवादिरा 
(लोकवादिर) नड़मा संघर्ष ताकसोर मत्तास्के रूसी सर्वहारा वर्ग आबादी ता 
वेल्ले कम हिस्सा मत्ता अनि आबादी ता बेहरा हिस्सा व्यक्तिगत किसान 
लोरा मत्ता। मति सर्वहारा वर्ग उंदी वर्ग लेक्का विकसित आसोर मत्ता अनि 
किसान लोर उंदी वर्ग लेक्का छिन्न-भिन्न आसोर मत्ता। सर्वहारा वर्ग उंदी वर्ग 
लेक्का विकसित आसोर मत्तांकु मार्क्सवादिर अदिना पोरो आधार आसी 
तम्मा कार्यदिशा बने कीसी मत्तोर। माटु ओरा इदे धारणा सही मत्ता इंजी 
पुत्तोमे, बारांकु इत्तेके मुन्ने हंजी सर्वहारा वर्ग उंदी वेल्ले कम ताकत संगे 
विकसित आसी पहली कोटी ता ऐतिहासिक, राजनीतिक शक्ति बनेमाता। 

अदिन काजे माटु पेरके हूड़वा लेवा मुन्ने हूड़सोर गलती कियवा लेवा 
नीति बनेकियाना जरूरी मंता। 

इदे आयवा विकास ता नियम तीरम-तीरम आयना मात्रात्मक बदलाव 
अचानक ओसो जल्दिए गुणात्मक बदलाव ता रूप एतितेके उत्पीडित वर्ग 
कीता क्रांतिंग स्वाभाविक ओसो अनिवार्य घटनाक्रम मत्तांग इंजी स्पष्ट 
आंता। 

अदिन काजे तीरम-तीरम बदलाव, सुधार संगे पूंजीवाद तल 
समाजवाद ते दायना ओसो पूंजीवाद ता जुआ तल मजदूर वर्ग मुक्त आयना 
संभव मन्नो आंता। इदु क्रांतिंग संगे पूंजीवादी व्यवस्था लोप्पा बदलाव 
तत्तास्के ने संभव आंता। 

अदिनके मना नीति लोप्पा गलती कियाना तुकू बचेमायला माटु 
सुधारवादी आयवा क्रांतिकारी मंदाना जरूरी मंता। 

विकास क्रम अंदरूनी अंतरविरोध कुना मुन्ने वातास्के ने मुन्ने दांता, 
इव अंतरविरोध कुना पोरो आधार आसी विपरीत शक्तिंग नइमा टकराव 
आतेके ओसो इद्रम ता अंतरविरोध कुन समाप्त कियाना तुकू मुन्ने हत्तेके 
सर्वहारा वर्ग संघर्ष उंदी स्वाभाविक ओसो अनिवार्य घटनाक्रम मंदिंता इंजी 
स्पष्ट मंता। 

अदिन काजे माट पूंजीवादी व्यवस्था ता अंतरविरोध कुना पोरो पर्दा 
वाखा लेवा अविन उजागर कीसी हल कियाना जरूरी मंता; माटु वर्ग संघर्ष 
कुन रोमी कियाना कोशिश कियवा लेवा अविन आखरी एवनल ओयना। 

अदिनके माटु नीति लोप्पा गलती कियाना तुकू बचेमायला बदे 
समझौता हिल्वा सर्वहारा वर्ग नीति ता पालन कियाना। सर्वहारा वर्ग ओसो 
पूंजीवादी वर्ग हित कुना लोप्पा मेल तीहना सुधारवादी नीति ना ओसो 
“पूंजीवाद ता समाजवाद लोप्पा विकसित आयना” समझौतावादी नीति ना 
पालन कियानायो। 

सामाजिक पिस्वल पोरो सामाजिक इतिहास पोरो लागू आयना 
मार्क्सवादी दुद्वात्मक पद्धति इदे आंदू| 

मार्क्सवादी दार्शनिक भौतिकवाद ता संबंध दार्शनिक भाववाद तुकू 
बुनियादी रूप ते उल्टा मंता। 


2. मार्क्सवादी दार्शनिक भौतिकवाद ता मुख्य लक्षण इद्रम मंताः 
क) भाववाद प्रकृति तुन उंदी “निरपेक्ष विचार”, उंदी “सर्वव्यापी 
मनोभाव”, “चेतना” ता ठोस रूप मानेमांता। इदिना उल्टा मार्क्स 
ना दार्शनिक भौतिकवाद प्रकृति ता स्वभाव भौतिक मंदिंता, 
प्रकृति ता बचोनो रकम ता घटनाक्रम गतिमान पदार्थ ता विभिन्न 
रूप मंतांग, इव घटनाक्रम कुना आपसी संबंध ओसो उंदी दूसरा 
पोरो आधार आसी मंता, दूंद्वात्मक पद्धति चिन्हित कीता लेक्का 
अनि इद आपसी निर्भरता ओसो आपसी संबंध गतिमान पदार्थ ता 
विकास ता नियम आंदू। इदु प्रकृति ता विकास पदार्थ ता गतिमान 
तल आंता अनि अदिन बदे “सर्वव्यापी मनोभाव” ता जरूरत मन्नो 
आंता इंता। 
एंगेल्सः “प्रकृति ता बारे ते भौतिकवादी दृष्टिकोण इत्तेके प्रकृति बद्रम 
मंतायो अद्रमे ताना लोप्पा बदे बाहरी मिलावट कियवा लेवा अदिना रूप ता 
बारे ते आल्सना तुकू वेंडसी बाताले हिल्ले” इंजी वेहतोर। (एफ. एंगेल्स, 
लुडविग फायरबाख, अंग्रेजी संस्करण, मास्को 1934, पे. 79) 
पाड़ना दार्शनिक हेराक्लाइटस ना अनुसार “व्यक्ति लोप्पा समष्टि ता 
रूप ते इद प्रकृति बदे भगवान लेवेके बोरे मानेय बने कीताद आयवा इद 
उंदी जीवा मंदना डिब्बरी लेक्का आंदू, इदु मुन्नेटले मत्ता, हमेशा मंदियर इदु 
तन्ना हिसाब ते पोत्तिंता अनि तन्ना हिसाब तेने पिव्चिंता।” हेराक्लाइट्स ना 

इव भौतिकवादी विचार कुना पोरो लेनिनः “द्वंद्वात्मक भौतिकवाद ता 
शुरूआत ते इदु वेल्ले बेसता पोल्लो मत्ता” इंतोर। (लेनिन, दर्शन-संबंधी 
टिप्पणिंग, रूसी संस्करण, पे. 318) 

ख) भाववाद सिर्फ मावा चेतना ताए असल पिस्वल मंता, भौतिक 
प्रकृति, पिस्वल ता परिस्थिति, प्रकृति सिर्फ मना चेतना लोप्पा, 
मना इंद्रियबोध, विचार, फीलिंग्स (भावना) लोप्पाने मंता इंजी 
जोर हीसी वेहिंता। इदिना उल्टा मार्क्सवादी भौतिकवादी दर्शन 
पदार्थ, प्रकृति, पिस्वल परिस्थिति उंदी असलियत आंदू, इदु मना 
चेतना तल बाहर ओसो अदिनकु स्वतंत्र मंता इंजी वेहिंता; पदार्थ 
प्राथमिक मंता बारांकु इत्तेके अदे संवेदन, विचार, चेतना ना स्रोत 
आंदू। इद चेतना गौण, मूल रूप ते उत्पन्न आता, बारांकु इत्तेके अद 
पदार्थ ता उंदी चित्र आंदू, पिस्वल ता परिस्थिति ता चित्र आंदू इंजी 
वेहिंता; इद विचार पदार्थ ता उत्पत्ति आंदू इदु तन्ना विकासक्रम 
लोप्पा पूर्ण रूप ते उच्च स्तर ते एवसी दिमाग ता रूप एतिता अनि 
विचार कुना प्रक्रिया दिमाग संगेने सम्पन्न आंतांग; अदिन काजे 
उंदी गंभीर गलती कियवा लेवा विचार तुन पदार्थ तल अलग 
कियमूड़ायो। एंगेल्स वेहता लेक्काः “चिंतन संगे पिस्वल 
परिस्थिति ता संबंध, मनोभाव संगे प्रकृति संबंध ता सवाल 
समग्र दर्शन ता मुख्य सवाल आंदू| दार्शनिक लोर हीता इद 
सवाल ता जवाब बेहरा रेंडु अलग-अलग गुट बनेमातांग। 
भाववादी गुट लोर प्रकृति तुकू आयवा मनोभाव ता प्रधानता 
पोरो जोर हीतोरु अनि प्रकृति तुन प्राथमिकता हियाना बाकी 
दार्शनिक लोर भौतिकवाद ता विभिन्न शाखांग लोप्पा वातोर।” 
(कार्ल मार्क्स, संकलित रचनांग, अंग्रेजी संस्करण, मास्को 
19946, ग्रन्थ 1 पे. 336-37) 

ओसो “भौतिक, इंद्रियग्राह्म प्रकृतिए (ताना लोप्पा माटु वेने शामिल 
मंतोम) उंदी असलियत आंदू। मना चेतना ओसो चिंतन, बचोन अतींद्रिय 
मत्तेकाई, उंदी भौतिक, दैहिक अंग, दिमाग ताए उपज आंदुंग। पदार्थ 

चेतना तल पुटवा लेवा खुद चेतना पदार्थ तले पुटताद मंता।” (कार्ल 
मार्क्स, संकलित रचनांग, रूसी संस्करण, ग्रन्थ 1, पे. 332) 

पदार्थ ओसो विचार ता सवाल पोरो मार्क्स इद्रम इत्तोरः “विचार तुन 
चिंतनशील पदार्थ तल अलग कियाना संभव हिल्ले। सब्बे बदलाव कुना 
कारण पदार्थे आंदू।”(पोरो वेहतादे पे. 335) 

भौतिकवाद ता मार्क्सवादी दर्शन ता बारे ते वेहचोरे लेनिनः 
“भौतिकवाद सामान्य रूप ते असल पिस्वल परिस्थिति तुन मान्यता हींता 
(असल ते चेतना, संवेदन ओसो अनुभव तुकू स्वतंत्र मंदिंता), चेतना 
सिर्फ पिस्वल परिस्थिति ता चित्र आंदू, अदिना सच्चाई अदिना चित्रे 
मंदिंता” इंतोर। (लेनिन, भौतिकवाद ओसो अनुभवासिद्ध आलोचना, अंग्रेजी 
संस्करण, मास्को 1947, पे. 337-38) 

“पदार्थ मना इंद्रिय पोरो प्रभाव वाटसी संवेदन पुट्टी कींता; पदार्थ 
माकिन संवेदन लोप्पा दोरकना असल यथार्थ आंदू| पदार्थ, प्रकृति, 
पिस्वल परिस्थिति, बदे वेने भौतिक मत्तावु सब्बे प्रधान मंदिंतांग अनि 
मनोभाव, चेतना, संवेदन, इत्तेके मानसिक मत्तावु सब्बे गौण मंदिंतांग।” 
(अदे, पे. 145, 146) 

“दुनिया ता चित्र पदार्थ बद्रम गतिमान मंदिंता अनि बद्रम आल्सिंता 
इंजी तोहतना चित्र आंदू।” (पोरो रास्तादे पे. 367) 

“दिमाग, चिंतन कियाला मेंदूल लोप्पा मंदना अंग आंदू।” (पोरो 
वेहतादे पे. 152) 

ग) भाववाद प्रकृति ओसो अदिना नियम कुन पुंदाना संभावनांग कुन 
माने माये आंता।अदु मावा ज्ञान ता असलियत तुन स्वीकार कीवो 
आंता, असल सच्चाई तुन मानेमायो आंता। अदु प्रकृति खुद पूर्ण 
वस्तुंग संगे पूर्ण आसी मंदिंता अनि अविना बारे ते विज्ञान वेने पुंदा 
परवो इंता। इदिना उल्टा मार्क्सवादी दार्शनिक भौतिकवाद प्रकृति 
ओसो अदिना नियम पूर्ण रूप ते दिस्सना अनि कोंडा मुन्ने दिसिंता 
इंजी वेहिंता। इद प्रयोग, व्यवहार ता परीक्षा संगे जांच कीता मना 
प्रकृति ता नियम कुना ज्ञाने असल ज्ञान आंदू इदिने असलियत 
ता वैधता दोरकसी मंता, अनि प्रकृति लोप्पा पुनवा मंदाना बदे 

वस्तु हिल्ले, पुनवा मंदाना वस्तुंग कुन विज्ञान ओसो व्यवहार संगे 
पुनमूड़ांता। 

कांट ओसो बाकी भाववादिरा - इद प्रकृति पुंदान लेक्का हिल्ले इंदाना 
पोल्लो ता आलोचना कीसोरे “पुनवा मत्ता वस्तुंग” बचोनो मंतांग इंजी ओसो 
मावा ज्ञान असली ज्ञान आंदू इंदाना भौतिकवादी पोल्लो ता समर्थन कीसोरे 
एंगेल्स इत्तोर - “भाववादिरा पोल्लो ओसो बाकी दार्शनिक लोरा पिस्वल 
हिल्वा विचार कुना प्रयोग ओसो व्यवहार संगे वेल्ले प्रभावी रूप ते खंडन 
कियाना। माटु प्राकृतिक प्रक्रिया खुद पुट्टी किया परतेके प्राकृतिक 
परिस्थितिंग कुन खुद जमा कीसी अदिन पिस्वल ते तत्ता परतेके, ताना 
बदला ते अदिन खुद मना उद्देश्य कुना सेवा ते वाटसी प्राकृतिक प्रक्रिया 
ता तन्ना धारणा तुन सही साबित कीतेके कांट ना पुनवा मत्ता वस्तुंग खत्म 
आंतांग। मर्राक-पोरकांग ओसो जीव-जंतु ना शरीर ते बनेमायना 
रासयनिक द्रव्य इद्रमताए पूर्ण वस्तु मत्तांग। मति रसायनशास्त्र अविन 
उंदी पेरके उंदी तैयार कीतास्के तम्मा लोप्पा तमा पूर्ण वस्तु मना काजे 
वस्तु लोप्पा बदले माता। उदाहरण तुकू ऐलिजारिन किने हूड़ाटू मजीठ 
पोरोल ता टोंडा ता हीरकु (मड्टांग), पहना कटियांग उसने कीसी रेंगल रंग 
बने कीताद मंता।इंजे अदिन बने कियाला काजे माकिन मजीठ ता खेती 
किया लागो, कोलतार संगे वेल्ले सस्ता ओसो सरलता ते बने 
कियमूड़ांता। 3 शताब्दि एवनल कोपर्निकस ना सौर मंडल ता सिद्धांत 
उंदी विचार लेक्काने मत्ता, अदिना पक्ष ते नूर, हजार लेवेके 10 हजार 
पोल्लोंग मत्तांग अनि विपक्ष ते उंदी पोल्लो मत्ता। मति अद वेने कल्पनाए 
मत्ता।लेवेरियर इद सिद्धांत तल दोरकी कीता सामग्री पोरो आधार आसी 
सिर्फ पुनवा मत्ता ग्रह ता पिस्वल ता जरूरत तुने आयवा मोयोल लोप्पा 
अदिना परिस्थिति वेने तय कीतोर अनि गाले अद ग्रह तुन असल खोज 
वेने कीतोर अस्के कोपर्निकस ना कल्पनाए साबित आता इंतोर।” (कार्ल 
मार्क्स, संकलित रचनांग, अंग्रेजी संस्करण, मास्को 1946, ग्रन्थ 1, पे. 368) 
वोग्दानोव, बाजारोव, युश्केविच ओसो माख ना बाकी चेला लोरा पोरी 
श्रद्धावाद ता आरोप वाटसोरे, इद प्राकृतिक नियम कुना मना वैज्ञानिक ज्ञाने 
असल ज्ञान आंदू इंदाना भौतिकवादी सिद्धांत ता समर्थन कीसोरे, लेनिन 


इंद्वात्तक ओसो ऐतिहासिक भौतिकवाद |19 


इद्रम रास्तोर - “आधुनिक श्रद्धावाद विज्ञान तुन बस्के ने अस्वीकार 
कीवोर। ओरु सब्बे पुंदाना विज्ञान ता “बेरसी किसी वेहता पोल्लोंग” 
कुन अस्वीकार कींतोर। मति असल पोल्लो ता पिस्वल मंता 
(भौतिकवादिर आल्सता लेक्का) ओसो प्रकृति विज्ञाने, बाहरी प्रकृति ता 
मानवीय “अनुभव” ता चित्र तुन तोहचोरे माकिन असलियत हिया 
परतेकेने सब्बे रकम श्रद्धावाद ता पूर्ण खंडन आंता इंतोर।” (लेनिन, 
भौतिकवाद ओसो अनुभवसिद्ध आलोचना, अंग्रेजी संस्करण, मास्को 1947, 
पे. 123-24) 

संक्षेप्त ते मार्क्सवादी दार्शनिक भौतिकवाद ता मुख्य लक्षण। 

सामाजिक पिस्वल ता अध्ययन लोप्पा, सामाजिक इतिहास ता 
अध्ययन लोप्पा दार्शनिक भौतिकवाद ता उसूल कुना विस्तार कियाना वेल्ले 
महत्वपूर्ण मंता अनि सामाजिक इतिहास पोरो ओसो सर्वहारा वर्ग पार्टी ता 
व्यावहारिक गतिविधिंग पोरो अविन लागू कियाना वेल्ले महत्वपूर्ण मंता 
इंजी हल्कोए समझेमांता। 

प्राकृतिक घटनाक्रम कुना आपसी संबंध ओसो निर्भरता प्राकृतिक 
नियम मत्तेके सामाजिक पिस्वल ता घटनाक्रम कुना आपसी निर्भरता 
सामाजिक विकास ता नियम आंदू, अचानक घटेमाता घटना आयो। 

अदिन काजे सामाजिक विकास, सामाजिक इतिहास “अचानक 
आता घटनांग” ना संकलन मन्नो आंता, अद तय नियम कुना अनुसार 
सामाजिक विकास ता इतिहास आंता अनि सामाजिक इतिहास ता अध्ययन 
उंदी विज्ञान बनेमांता। 

अदिन काजे सर्वहारा वर्ग पार्टी ता व्यावहारिक गतिविधिंग 
“असाधारण लोकुरा” भावनांग, प्रेरणा लेवेके “सर्वव्यापी नैतिक उसूल' 
लेक्कटविना पोरो आधार आसी आयवा सामाजिक विकास नियम कुना 
पोरो ओसो इव नियम कुना अध्ययन पोरो आधार आसी मंदाना। 

प्रकृति तुन पुंजी मत्तेके ओसो प्राकृतिक विकास ता नियम कुना मना 
ज्ञाने असल ज्ञान आंदू इदिने असल सच्चाई इंजी मान्यता दोरकसी मत्तेके 
सामाजिक पिस्वल, सामाजिक विकास ता वेने जानकारी मंता अनि 

सामाजिक विकास ता नियम कुना बारे ते विज्ञान पेश कियाना सामग्रीए 
असल सामग्री आंदु इदिने असल सच्चाई इंजी मान्यता दोरकी मंता। 

अदिनके सामाजिक पिस्वल ता घटनाक्रम कुना पूर्ण जटिलता 
मत्तेकाई सामाजिक इतिहास ता विज्ञान जीव विज्ञान लेक्कटाए विज्ञान 
आया परिंता अनि अदु व्यावहारिक उद्देश्य कुना काजे सामाजिक विकास 
कुना नियम कुना उपयोग किया परिंता। 

अदिनके सर्वहारा वर्ग पार्टी तुन तन्ना व्यावहारिक गतिविधिंग लोप्पा 
अचानक आयवा सामाजिक विकास ता नियम कुना संगेने ओसो 
इविनगडल पेस्ता निष्कर्ष कुना संगे ने ताकना। 

अदिनके समाजवाद मानवजाति ता वेहचते मत्ता पिस्वल ता सपना 
आयवा विज्ञान बनेमांता। 

अदिनके विज्ञान ओसो व्यवहारिक गतिविधिंग ना आपसी संबंध, 
सिद्धांत ओसो व्यवहार ता आपसी संबंध कुन अविना एकता तुन सर्वहारा 
वर्ग पार्टी ता मार्गदर्शन मंदाना। 

प्रकृति, पिस्वल परिस्थिति, भौतिक दुनिया प्रधान मत्तेके, चेतना, 
विचार गौण ओसो अविनगडल उत्पन्न आतेके, भौतिक दुनिया मानेय ना 
चेतना तल स्वतंत्र उंदी यथार्थ मत्तेके ओसो मानेय ना चेतना इद यथार्थ ता 
चित्र मत्तेके सामाजिक भौतिक पिस्वल, अदिना पिस्वल परिस्थिति वेने 
प्रधान मंदिंता अनि अदिना आध्यात्मिक पिस्वल गौण ओसो अदिनगडल 
पुट्ठता इंजी निष्कर्ष पेसिंता। सामाजिक भौतिक पिस्वल उंदी असल यथार्थ 
मंता अदिन पिस्वल मानेय ना इच्छा तुकू अलग स्वतंत्र मंता अनि सामाजिक 
आध्यात्मिक पिस्वल इद यथार्थ ता छव्वी, पिस्वल परिस्थिति ता छव्वी 
मंदिंता। 

अदिनके, सामाजिक आध्यात्मिक पिस्वल निर्माण ता स्रोत, 
सामाजिक विचार, सामाजिक सिद्धांत, राजनीतिक विचार, राजनीतिक 
संस्थांग ना मूल तुन सामाजिक भौतिक पिस्वल परिस्थितिंग लोप्पा, 
सामाजिक पिस्वल परिस्थितिंग ना चित्र मत्ता विचार ओसो सिद्धांत कुना 
लोप्पा परहकना। 

सामाजिक इतिहास ता विभिन्न काल ते अलग-अलग सामाजिक 
विचार, सिद्धांत, मत ओसो राजनीतिक संस्थांग मत्तेके, दास व्यवस्था लोप्पा 
उंदी रकम ता सामाजिक विचार, सिद्धांत ओसो राजनीतिक संस्थांग 
दोरकतेके, सामंतवादी व्यवस्था लोप्पा दूसरा रकम ता ओसो पूंजीवादी 
व्यवस्था लोप्पा ओसो अलग तीसरा रकम ता विचार ओसो सिद्धांत कुन 
हूड़तेके इदिना बारे ते विचार, सिद्धांत, मत ओसो राजनीतिक संस्थांग ना 
'स्वभाव', 'गुण' कुना सहारा एतसी आयवा सामाजिक विकास ता विभिन्न 
काल कुना लोप्पा सामाजिक भौतिक पिस्वल ता अलग-अलग परिस्थितिंग 
पोरो आधार आसी कियमूड़ांता। 

सामाजिक पिस्वल ता परिस्थिति मत्ता लेक्का, सामाजिक भौतिक 
पिस्वल ता परिस्थितिंग मत्ता लेक्काने अद समाज ता विचार, सिद्धांत, 
राजनीतिक मत ओसो राजनीतिक संस्थांग मंदिंतांग। इदिना बारे ते मार्क्स 
“मानेय ना चेतना ओरा पिस्वल परिस्थिति तुन तय कियवा इदिना उल्ट 
ओरा पिस्वल ता परिस्थिति ओरा चेतना तुन तय कींता” इंतोर। (कार्ल 
मार्क्स, संकलित रचनांग, अंग्रेजी संस्करण, मास्को 1946, खंड 1 पे. 300) 

अदिनके नीति लोप्पा गलती कियानायो इंजी, कंजकड़ ता दुनिया ता 
अंगड़म ता कल्पना लोप्पा मुइंदवा लेवा, सर्वहारा वर्ग पार्टी तन्ना गतिविधिंग 
ना आधार निरपेक्ष 'मानव विवेक उसूल' कुन आयवा सामाजिक भौतिक 
पिस्वल ता ठोस परिस्थितिंग कुन बने कियाना। तन्ना गतिविधिंग 'बेहरा 
मानेय' ना इच्छा अनुसार आयवा सामाजिक भौतिक पिस्वल ता विकास ता 
असल जरूरत कुना पोरो आधार आसी मंदाना। 

रूस ता कल्पनावादिरा (नरोदनिक, अराजकतावादी ओसो 
सामाजिक-क्रांतिकारी शामिल मत्तोर) पतन आता बारांकु इत्तेके ओरु 
सामाजिक विकास लोप्पा समाज ता भौतिक पिस्वल परिस्थिति कुना प्रमुख 
भूमिका तुन स्वीकार कीवोर अनि भाववादी चिकला ते हिरकतोर, तम्मा 
व्यवहारिक गतिविधिंग ना आधार सामाजिक भौतिक पिस्वल विकास ता 
जरूरत कुन आयवा अविन नजरअंदाज कीसी, अविन स्वतंत्र 'आदर्श 
योजनांग', “सर्वव्यापक कार्यक्रम' कुन बने कीतोर। इवु असल सामाजिक 
पिस्वल तुकू वेल्ले जेक मत्तांग। 

मार्क्सवाद-लेनिनवाद ता शक्ति, पिस्वल अदिना व्यवहारिक गतिविधि 
सामाजिक भौतिक पिस्वल ता जरूरत कुना पोरो आधार आसी मत्ता ओसो 
असल सामाजिक पिस्वल तल बस्केने अलग आयवा मंदाना सच्चाई लोप्पा 
मंता। 

मति मार्क्स ना माटा नल सामाजिक पिस्वल लोप्पा सामाजिक विचार, 
सिद्धांत, राजनीतिक मत, राजनीतिक संस्थांग ना बदे महत्व हिल्ले। उल्टा 
अबु सामाजिक पिस्वल ता परिस्थिति, सामाजिक पिस्वल ता भौतिक 
परिस्थितिंग ना विकास तुन प्रभावित कीवोंग। इंजे एवनल माटु समाजिक 
विचार, सिद्धांत, मत, राजनीतिक संस्थांग ना मूल कुना चर्चा कीतोम; बद्रम 
अद पुट्टिंता अनि बद्रम अविना हामूर आंता इंजी चर्चा कीसोर मत्तोम। 
सामाजिक आध्यात्मिक पिस्वल अदिना भौतिक पिस्वल ता परिस्थितिंग 
नाए चित्र आंदू इंजी चर्चा कीसोर मत्तोम। सामाजिक विचार, सिद्धांत, मत, 
राजनीतिक संस्थांग ना महत्व, इतिहास लोप्पा अविना भूमिका ता संबंध 
तुन हूइतेके ऐतिहासिक भौतिकवाद सामाजिक पिस्वल ओसो इतिहास 
लोप्पा इव तत्व कुना प्रभावशाली भूमिका ओसो महत्व पोरो जोर हींता। 

सामाजिक विचार ओसो सिद्धांत विभिन्न रकम ता मंदिंतांग। उंदी 
पाइना विचार, सिद्धांतकु मंतांग इविना हामूर कालम मारतांकु खत्म आसोर 
मत्ता शक्ति ना रक्षा कींतांग। अविना महत्व सामाजिक विकास लोप्पा बाधा 
मत्ता, बाकी पूना, प्रगतिशील विचार, सिद्धांत कु सामाजिक प्रगतिशील 
शक्तिंग ना हित कुन पूरा कींतांग। अविना महत्व सामाजिक विकास लोप्पा 
सहायक मत्ता। बचोन सही तरिका ते अवु सामाजिक भौतिक पिस्वल ता 
विकास ता जरूरत कुना चित्र तोहिंतांग अचोने अविना महत्व वेने बेरसिंता। 

पूना सामाजिक विचार, सिद्धांत कुना पुटमुइ सिर्फ सामाजिक भौतिक 
पिस्वल ता विकास समाज मुन्ने पूना कार्य पेश कीतास्केने आंता। मति उंदी 
बेरा पुट्टता पेरके इव विचार ओसो सिद्धांत उंदी जोरदार शक्ति बनेमातांग 
अनि सामाजिक भौतिक पिस्वल ता विकास संगे पेश कीता काम कुना पूर्ण 
सहायता कींतांग। इवु सामाजिक प्रगति लोप्पा सहायक मत्ता शक्तिंग 
आंदुंग। अद्रमे पूना विचार, पूना सिद्धांत, पूना राजनीतिक मत ओसो पूना 
राजनीतिक संस्थांग कुन संगठित कियाना, लामबंद कियाना ओसो बदले 

कियाला सहायक साबित आंतांग। पूना सामाजिक विचार ओसो सिद्धांत 
सही साबित आंतांग बारांकु इत्तेके अवु समाज काजे जरूरी मतांग, संगठित 
कियाना, लामबंद कियाना, बदले कियाना अविना क्षमता लेवा समाज ता 
भौतिक पिस्वल ता विकास ता वेल्ले जरूरी काम कुन पूरा कियाना संभव 
मन्नो आंता। समाज ता भौतिक विकास ता पूना काम तल पुटता इव पूना 
सामाजिक विचार ओसो सिद्धांत अइम कुन वेंडसोरे मुन्ने दांतांग, जनता ना 
निधि बनेमांतांग, पतन आसोर मत्ता सामाजिक शक्तिंग विरुद्ध जनता तुन 
गतिशील, संगठित कींतांग अनि इद्रमे सामाजिक भौतिक पिस्वल ता 
विकास लोप्पा बाधा वाटना शक्तिंग कुन तेहकसी वाटिला सहायक 
बनेमांतांग। 

इद्रम सामाजिक भौतिक पिस्वल ता विकास, सामाजिक पिस्वल 
परिस्थिति ता विकास लोप्पा वेल्ले जरूरी काम ता आधार भूमि तल पुटता 
सामाजिक विचार, सिद्धांत, राजनीतिक संस्थांग खुद सामाजिक पिस्वल 
परिस्थिति पोरो, सामाजिक भौतिक पिस्वल पोरो तन्ना क्रियात्मक प्रभाव 
वाटिंतांग। अद्रम ता परिस्थितिंग कुन पुट्टी कीतेके समाज ता भौतिक 
पिस्वल ता वेल्ले जरूरी काम पूरा कियाना ओसो अविना वायना कालम ता 
विकास तुन हल्को कियाना जरूरी मंता। 

इदिना बारे ते मार्क्स वेहत्तोर - 

“जनता ना दिमाग ते जागा पोइता सिद्धांत, उंदी भौतिक शक्ति 
बनेमांता”। (हेगेल ना दर्शन ता आलोचना) 

अदिन काजे सामाजिक भौतिक पिस्वल परिस्थिति तुन प्रभावित 
कियाना, अविना विकास, सुधार तुन गति हियाला काजे सर्वहारा वर्ग पार्टी 
तुकू सामाजिक भौतिक पिस्वल ता विकास ता जरूरत कुन चिन्हित 
कियाना सामाजिक सिद्धांत ओसो सामाजिक विचार ता सहारा एतना वेल्ले 
जरूरी मंता। अदिनके व्यापक जनता तुन सक्रिय, गतिशील कियाना, अदिन 
सर्वहारा वर्ग पार्टी ता उंदी शक्तिशाली सेना लेक्का संगठित कियाना, 
प्रतिक्रियावादी शक्तिंग कुन ध्वस्त कियाना ओसो अग्रगामी सामाजिक 
शक्तिंग ना मार्गदर्शन किया परना लेक्कटा सामाजिक सिद्धांत ओसो विचार 
ता सहारा एतना वेल्ले जरूरी मंता। 

जनता तुन गतिशील बने कियाना, संगठित कियाना ओसो बदलाव 
कियाना उन्नत सिद्धांत कुना, उन्नत विचार कुना भूमिका तुन चीनेमायवा 
मंदाना ओसो लब्बड़ ता भौतिकवादी चिकला ते हिरकी कीसी इव तत्व कुना 
भूमिका तुन लगभग शून्य कीतांकु ओसो इद्रम पार्टी तुन निष्क्रिय परिस्थिति 
ते एवसी कीतांकु “अर्थवादिर” ओसो मे-शेविक लोरा पतन आता। 

मार्क्सवाद-लेनिनवाद ताकत ओसो सजीवता ता स्रोत सामाजिक 
भौतिक पिस्वल ता विकास ता जरूरत कुन चिन्हित कियाना उन्नत सिद्धांत 
पोरो आधार आसी मंता; अद इद सिद्धांत तुन उदी कोट्टी ते एवसी कींता, इद 
सिद्धांत ता गतिशील कियाना, संगठित कियाना ओसो बदले कियाना शक्ति 
ता कण-कण तुन इस्तेमाल कियाना तन्ना कर्तव्य समझेमांता। 

सामाजिक पिस्वल परिस्थिति ओसो सामाजिक चेतना नड़मा बाता 
संबंध मंता, सामाजिक भौतिक पिस्वल ता विकास परिस्थिति ओसो 
सामाजिक आध्यात्मिक पिस्वल विकास नड़मा बाता संबंध मंता इंदाना 
सवाल ता जवाब ऐतिहासिक भौतिकवाद पोरो वेहता लेक्का हींता। 


३. ऐतिहासिक भौतिकवाद 

मना हिसाब ते आखरी विश्लेषण ते समाज ता रूप, अदिना विचार, मत, 
राजनीतिक संस्थांग लेक्कटाविन तय कियाना ऐतिहासिक भौतिकवादी 
दृष्टिकोण ते “सामाजिक भौतिक पिस्वल परिस्थिति” इत्तेके बातल? इंदाना 
सवाल ता जवाब इंजे हियाकान। 


असल ते सामाजिक भौतिक पिस्वल ता परिस्थिति बाताल आंदू; 
अविना विशिष्ट लक्षण बातांल मंता? 


बदे डावुट हिल्व “सामाजिक भौतिक पिस्वल ता परिस्थितिंग” ना 
सिद्धांत लोप्पा सबसे मुन्ने समाज ता सरतिरिय मत्ता प्रकृति, सामाजिक 
भौतिक पिस्वल काजे अनिवार्य मत्ता ओसो सामाजिक विकास पोरो पक्का 
प्रभाव अरदना भौगोलिक वातावरण मंता। सामाजिक रूप, मानेय ना 
सामाजिक व्यवस्था ओसो उंदी व्यवस्था तल दूसरा व्यवस्था लोप्पा 
दायनादिन तय कियाना मुख्य शक्ति भौगोलिक वातावरणे आंदू? 

ऐतिहासिक भौतिगवाद इद सवाल ता नकारात्मक जवाब हींता। 

भौगोलिक वातावरण सामाजिक विकास तुकू अनिवार्य ओसो हमेशा 
मंदाना बचोनो परिस्थितिंग लोप्पाटल उंदी परिस्थिति आंदू ओसो सामाजिक 
विकास पोरो अदिना प्रभाव वेने अरिंता; अद अदिना विकास गति तुन 
कमजोर लेवेके तीव्र कींता। मति अदिना प्रभाव निर्णायक मन्नो आंता, बारांकु 
इत्तेके सामाजिक विकास ओसो बदलाव कुना गति भौगोलिक वातावरण 
ता बदलाव ओसो विकास गति तुकू बचोनो तीव्र आंता। 3000 साल लोप्पा 
योरोप ते 3 विभिन्न समाज व्यवस्थांग उंदी पेरके उंदी पिस्वल ते वातांग; 
आदिम कम्यून व्यवस्था , दास व्यवस्था ओसो सामंतवादी व्यवस्था। यूरोप 
ता पूर्वी हिस्सा ने, सोवियत संघ लोप्पा इव व्यवस्थांग ना संख्या 4 मंता। 
मति इद कालम ते योरोप ता भौगोलिक परिस्थितिंग लोप्पा बदे बदलाव 
आताद हिल्ले अनि उचुन बदलाव आतेकाई भूगोल अदिना पोरो ध्यान 
हीताद हिल्ले। बदे महत्व मत्ता भौगोलिक वातावरण लोप्पा इद्रम ता बदलाव 
दसियों लाख साल लोप्पा उंदी बेरा आंतांग, अनि मानेय ना सामाजिक 
व्यवस्था लोप्पा वेल्ले महत्वपूर्ण बदलाव काजे उचुन सौ साल लेवेके उंदी- 
रेंडु हजार सालके हालिंतांग। 

इदिनगडल भौगोलिक वातावरण सामाजिक विकास ता मुख्य कारण 
लेवेके निर्णायक कारण मन्नो आंता बारांकु इत्तेके दसियों हजार साल 
एवनल बदलेमायवा मंदाना वस्तु उचुने सौ साल लोप्पा बुनियादी बदलाव 
आयना वस्तु ता विकास ता मुख्य कारण बनेमायो आंता। 

इदिना लोप्पा इत्तेके “सामाजिक भौतिक पिस्वल ता परिस्थितिंग” ना 
धारणा लोप्पा जन संख्या वृद्धि, जन संख्या ता घनत्व शामिल मंता बारांकु 
इत्तेके मानेय ना सामाजिक भौतिक पिस्वल ता परिस्थितिंग ना उंदी 
अनिवार्य तत्व आंदू, निश्चित न्यूनतम जन संख्या लेवा सामाजिक भौतिक 
पिस्वल संभव हिल्ले इंदाना लोप्पा बदे डावुट हिल्ले। इत्तेके जनसंख्या 
लोप्पा वृद्धि मानेय ना सामाजिक व्यवस्था ता स्वरूप तय कियाना प्रमुख 
शक्ति आंदूर 

ऐतिहासिक भौतिकवाद इद सवाल ता जवाब वेने हिल्ले इंजी हींता। 

जन संख्या वृद्धि ता सामाजिक विकास पोरो प्रभाव अरिंता, अद 
समाज ता विकास लोप्पा सहायक आया परिंता लेवेके बाधा बनेमाया 
परिंता, मति अद सामाजिक विकास लोप्पा प्रमुख शक्ति बनेमाया परवो 
ओसो सामाजिक विकास पोरो निर्णायक प्रभाव वाटा परवो। बारांकु इत्तेके 
जन संख्या वृद्धि वर्राए उंदी विशेष सामाजिक व्यवस्था ता जागा ते दूसरा 
विशेष सामाजिक व्यवस्थाए बारांकु वांता अनि बदे तीसरा व्यवस्था बारांकु 
वाया परवो इंदाना सवाल ता जवाब हिया परवो। आदिम कम्यून व्यवस्था ता 
जागा ते दास व्यवस्थाए बारांकु वांता, दास व्यवस्था ता जागा ते सामंतवादी 
व्यवस्था ओसो सामंतवादी व्यवस्था ता जागा ते पूंजीवादी व्यवस्थाए बारांकु 
वाता अनि बदे दूसरा व्यवस्था बारांकु वायो? 

जन संख्या वृद्धि सामाजिक विकास ता निर्णायक शक्ति मत्तेके जन 

संख्या ता उच्चतर घनत्व अनुसार उच्चतर सामाजिक व्यवस्था वायना 
जरूरी मंदिंता मति इद्रम आयो आंता। चीन लोप्पा जनसंख्या ता घनत्व 
अमेरिका तुकू 4 गुणा मंता मति सामाजिक विकास स्तर ते अमेरिका ता 
स्तर चीन तूकु उच्चतर मंता। बारांकु इत्तेके चीन लोप्पा उंदी अर्धसामंती 
व्यवस्था इंजे एवनल मंता अनि अमेरिका लोप्पा पूंजीवादी व्यवस्था विकास 
आता। बेल्जियम लोप्पा जन संख्या ता घनत्व अमेरिका तुकू 19 गुना ओसो 
सोवियत संघ तुकू 26 गुना मंता, मति सामाजिक विकास स्तर ते अमेरिका 
का स्तर बेल्जियम तुकू उच्चतर मंता अनि सोवियत संघ ता स्तर ते बेल्जियम 
उंदी सम्पूर्ण ऐतिहासिक युग पेरके मंता। बारांकु इत्तेके बेल्जियम लोप्पा 
पूंजीवादी व्यवस्था मंता अनि सोवियत संघ पूंजीवाद तुन खत्म कीसी 
समाजवादी व्यवस्था निल्पी कीताद मंता। 

अद्रमासी जन संख्य वृद्धि सामाजिक विकास ता प्रमुख शक्ति मन्नो। 

इदु सामाजिक व्यवस्था ता चरित्र ओसो समाज ता रूप तुन तय कियाना 
शक्ति मन्नो आंता। 

क) अस्के समाज ता भौतिक पिस्वल ता परिस्थितिंग ना चक्रव्यूह 
लोप्पा बद प्रमुख शक्ति समाज ता रूप, सामाजिक व्यवस्था ता 
चरित्र ओसो उंदी व्यवस्था तल दूसरा व्यवस्था लोप्पा विकास 
तुन तय कींता? 

ऐतिहासिक भौतिकवाद अनुसार इद शक्ति मानेय ना पिस्वल काजे 
जरूरी मत्ता साधन कुन दोरकी कियाना पद्धति आंदू; इद शक्ति सामाजिक 
पिस्वल ओसो विकास काजे अनिवार्य मत्ता भौतिक मूल्य कुना उत्पादन 
पद्धति आंदू (गाटो, गेत्ते, जूता, लोन, ईधन, उत्पादन साधन लेक्कटवु)। 

पिस्सला काजे लोकुर कुन गाटो, गेत्ते, जूता, लोन, ईधन लागिंता, इव 
भौतिक मूल्य (वस्तुंग) कुन दोरकी कियाला काजे लोकुर अविना उत्पादन 
कियाना जरूरी मंता, अविन पुट्टी कियाला लोकुरगा उत्पादन साधन मंदाना 
जरूरी मंता; अदिन काजे लोकुर इव साधन कुन बने किया परना जरूरी 
मंता। 

इव उत्पादन साधन कुना संगे भौतिक मूल्य पुट्टी कियमूड़ांता, इव 
उत्पादन साधन कुन संचालित कियानोर ओसो तम्मा उत्पादन ता अनुभव, 
श्रम-कुशलता संगे भौतिक मूल्य कुना उत्पादन जारी तासना लोकुर- इव 
सब्बे तत्व कलियसी समाज ता उत्पादक शक्तिंग ना रचना कींतोर। 

मति उत्पादन शक्तिंग उत्पादन ता सिर्फ उंदी पहलु आंदू, उत्पादन- 
पद्धति ता सिर्फ उंदी पहलु भौतिक मूल्य कुना उत्पादन काजे मानेय बद 
प्रकृतिक वस्तु ओसो शक्तिंग ना इस्तेमाल कींतोर अविना ओसो मानेय ना 
बाता संबध मंता इंजी तोहिंता। उत्पादन ता उंदी दूसरा पहलु उत्पादन-संबंध 
इदु उत्पादन प्रक्रिया लोप्पा मानेय ना आपसी संबंध, मानेय ना उत्पादन- 
संबंध आंदू। मानेय प्रकृति विरुद्ध संघर्ष कींतोर अनि भौतिक मूल्य कुना 
उत्पादन काजे प्रकृति ता इस्तेमाल कींतोर। मति इद्रम ओरु अलग-अलग 
लोकुरा रूप ते आयवा वरोर-दूसरोनिगडल अलग मंजी आयवा ग्रूप ते, 
सामूहिक रूप ते कींतोर। अदिन काजे उत्पादन हर कालम ते ओसो हर 
परिस्थिति ते सामाजिक उत्पादने मंदिंता। भौतिक मूल्य ता उत्पादन लोप्पा 
मानेय अद उत्पादन लोप्पा उंदी लेवेके दूसरा रकम ता उत्पादन-संबंध 
स्थापित कींतोर। इव संबंध शोषण मुक्त मानेय नड़मा सहयोग, आपसी 
सहायता संबंध मंदा परिंतांग; इव संबंध प्रभुत्व ओसो अधीनता मंदा परिंता 
अनि पेरके इव संबंध उंदी रकम ता उत्पादन-संबंध संगे दूसरा रकम ता 
उत्पादन-संबंध बनेमांतांग। मति बदे वेने रकम ता उत्पादन-संबंध हर कालम 


वद्वामक ओसो ऐतिहासिक भौतिकवाद |28 


ओसो हर व्यवस्था लोप्पा इव उत्पादन तत्व सामाजिक उत्पादक शक्तिंग 
जरूरी मत्ताचोने जरूरी मंदिंतांग। 
मार्क्स इत्तोर “उत्पादन लोप्पा मानेय सिर्फ प्रकृति पोरो ने आयवा 
वरोर दूसरो ना पोरो वेने प्रभाव वाटिंतोर। ओरु सिर्फ उंदी रकम ता 
सहयोग कीसीए तम्मा काम ता आपसी विनिमय कीसी उत्पादन कींतोर। 
उत्पादन कियाला काजे मानेय वरोर दूसरो ना संगे निश्चित सम्पर्क ओसो 
संबंध स्थापित कींतोर अनि इव सामाजिक सम्पर्क, संबंध कुना हंदी तेने 
प्रकृति पोरो ओरा प्रभाव अरिंता अनि उत्पादन आंता”। (कार्ल मार्क्स, 
संकलित रचनांग, अंग्रेजी संस्करण, मास्को 1946, भाग 1, पे. 211) 
अदिनके उत्पादन, उत्पादन-संबंध लोप्पा समाज ता उत्पादन शक्तिंग 
ओसो मानेय ना उत्पादन-संबंध रेंडासी शामिल मंतांग अनि इद्रमे अवु 
भौतिक मूल्य ना उत्पादन-प्रक्रिया लोप्पा तम्मा एकता ता मूर्त रूप मंदिंतांग। 
ख) उत्पादन ता पहली लक्षण इत्तेके अद बदे उंदी परिस्थिति ते वेल्ले 
जोम मंदा परवो अनि हमेशा बदलाव ओसो विकास ता 
परिस्थिति ते ने मंता; इदे आयवा उत्पादन-संबंध लोप्पा आयना 
बदलाव तल, अनिवार्य रूप ते पूरा सामाजिक व्यवस्था, 
सामाजिक विचार, राजनीतिक मत, राजनीतिक संस्थांग लोप्पा 
बदलाव वातांग - अवु पूरा सामाजिक, राजनीतिक व्यवस्था ता 
दोबोरा बने कियानादुन अनिवार्य कीसिंतांग। विकास ता विभिन्न 
परिस्थितिंग लोप्पा मानेय विभिन्न उत्पादन-संबंध ना इस्तेमाल 
कींतोर अनि ठोस रूप ते अलग-अलग तरिका ते पिस्वल 
पिसिंतोर। आदिम कम्यून व्यवस्था लोप्पा उंदी रकम ता 
उत्पादन-संबंध मत्ता, दास व्यवस्था लोप्पा दूसरा रकम ता 
उत्पादन-संबंध मत्ता, सामंतवाद व्यवस्था लोप्पा तीसरा रकम 
ता अनि इदिना लेक्का ने मुन्ने वेने वांता। इद्रमे मानेय ना समाज 
व्यवस्था, मानेय ना आध्यात्मिक पिस्वल, ओरा मत, राजनीतिक 
संस्थांग लोप्पा वेने भिन्नता मत्ता। 

समाज ता उत्पादन-संबंध बद्रम मंदिंता अद्रमे समाज मंदिंता, अद्रमे 
अदिन विचार, सिद्धांत अनि अद्रमे अदिना राजनीतिक मत, अदिना 
राजनीतिक संस्थांग मंदिंतांग। 

ठोस रूप ते मानेय ना पिस्वल बद्रम मंदिंता अद्रमे ओरा विचार वेने 
मंदिंता। 

इत्तेके सामाजिक विकास ता इतिहास उच्च उत्पादन विकास ता 
इतिहास आंदू; अद शताब्दिंग लोप्पा उंदी पेरके उंदी ताकसोर मत्ता 
उत्पादन-संबंध ता इतिहास आंदू, अद उत्पादन शक्तिंग ना विकास ओसो 
मानेय ना उत्पादन-संबंध कुना विकास ता इतिहास आंदू| 

अदिनके सामाजिक विकास ता इतिहास खुद भौतिक मूल्य कुना 
उत्पादन ता इतिहास आंदू; श्रम कियाना जनता ना इतिहास उत्पादन- 
प्रक्रिया ता प्रमुख शक्ति अनि सामाजिक पिस्वल काजे जरूरी भौतिक मूल्य 
कुना उत्पादन जारी तासनद मंदिंता। 

अदिनके इतिहास-विज्ञान असल विज्ञान ता रूप एतितेके, अदु 
समाजिक विकास ता इतिहास तुन राजा लोर ओसो सेनापतिरा काम 
एवनल, राज्य ता “विजेता लोर”, बाकी राज्य कुन “हारे कियानोरा” काम 
एवनले तासनायो। इतिहास-विज्ञान भौतिक मूल्य ता उत्पादन ता इतिहास, 
श्रमिक समुदाय, जनता ना इतिहास तुकू समर्पित मंदाना वेल्ले जरूरी मंता। 

अदिनके सामाजिक इतिहास ता नियम कुना अध्ययन सूत्र मानेय ना 
दिमाग लोप्पा,सामाजिक मत, विचार लोप्पा परहकवा लेवा बदे ऐतिहासिक 
काल ते ताकना उत्पादन-संबंध लोप्पा, अद समाज ता आर्थिक पिस्वल 
लोप्पा परहकना। 

अदिनके इतिहास-विज्ञान ता प्रमुख कार्य उत्पादन नियम, उत्पादक 
शक्तिंग ना विकास ता नियम, उत्पादन-संबंध कुना नियम ओसो समाज ता 
आर्थिक विकास ता नियम कुना अध्ययन कियाना अनि अविन स्पष्ट कियाना 
मंता। 

सर्वहारा वर्ग ता पार्टी उंदी असल पार्टी बने मायना इत्तेके अदु उच्च 
उत्पादन विकास नियम ओसो सामाजिक आर्थिक विकास ता नियम कुना 
ज्ञान दोरकी कियाना। अनि नीति लोप्पा गलती कियाना हर्री विड़सवा लेवा 

सर्वहारा वर्ग ता पार्टी तन्ना कार्यक्रम तय कियाना ओसो तन्ना व्यहारिक 
कार्यवाहिंग, मुख्य रूप ते उत्पादन विकास ता नियम, सामाजिक आर्थिक 
विकास नियम कुना शुरूआत कियाना जरूरी मंता। 

ग) उत्पादन ता दूसरा लक्षण ताना लोप्पा आयना बदलाव, विकास 
ता शुरूआत हमेशा उत्पादन साधन लोप्पा आयना बदलाव 
ओसो विकास तले आंता। अदिनके उत्पादक शक्तिंग उत्पादन 
ता सबसे गतिशील ओसो क्रांतिकारी तत्व आंदू। मुन्ने समाज ता 
उत्पादक शक्तिंग बदलेमांतांग अनि विकसित आंतांग, अस्के इवे 
बदलाव कुना पोरो आधार आसी, अविना अनुसार मानेय ना 
उत्पादन-संबंध, अविना आर्थिक संबंध बदलेमांतांग। मति 
उत्पादन शक्तिंग ना विकास पोरो उत्पादन-संबंध कुना प्रभाव 
अरवो आंता इंजी आयो। उत्पादन शक्तिंग उत्पादन-संबंध कुना 
पोरो आधार आसी मन्नोंग इंजी आयो। उंदी बगिल उत्पादन- 
संबंध कुना विकासा उत्पादक शक्तिंग ना विकास पोरो आधार 
आसी मंतांग अनि दूसरा बगिल उत्पादन-संबंध वेने उत्पादक 
शक्तिंग न विकास पोरो तम्मा प्रतिक्रिया कींतांग अनि अविना 
विकास गति तुन तीव्र कींता लेवेके बाधा वाटिंतांग। इद संबंध 
लोप्पा उत्पादन-संबंध वेल्ले जोम एवनल उत्पादक शक्ति नल 
अलग अनि अविना संगे अंतरविरोध ता परिस्थिति ते मंदा 
परवोंग इंजी सुरता तासना, बारांकु इत्तेके उत्पादन शक्ति ना पूर्ण 
विकास उत्पादन-संबंध उत्पादन शक्ति ना रूप, अविना विकास 
ता परिस्थिति अनुसार आतेके, अविना विकास तुकू पूर्ण मौका 
दोरकतेने संभव मंता। अदिनके उत्पादन-संबंध उत्पादक 
शक्तिंग ना विकास बचोन पेरके अरसी मत्तेकाई अविन उत्पादन 
शक्तिंग ना विकास स्तर पोरो पेरके-मुन्ने आया लागियर अनि 
असल ते अवु उत्पादक शक्तिंग ना स्तर ओसो रूप एवनल वेने 
एविंतांग अनि अविना अनुसार वेने बनेमांतांग। इद्रम आयवेके, 
उत्पादन-व्यवस्था लोप्पा उत्पादक शक्तिंग ओसो उत्पादन- 
संबंध कुना एकता बुनियादी रूप ते भंग आंतांग, पूरा उत्पादन 

खराब आंतांग, उत्पादन लोप्पा संकट वायार अनि उत्पादक 
शक्तिंग नष्ट आयनुंग। 

उत्पादन-संबंध उत्पादक शक्तिंग ना अनुसार हिल्वेके, अविना संगे 
टकराव ता परिस्थिति ते मत्तेके, उत्पादक शक्तिंग अविना विपरीत मंदिंतांग। 
इदिना उदाहरण उत्पादन साधन कुना पोरो पूंजीपतिरा निजी मालिकाना 
उत्पादन-प्रक्रिया ता सामाजिक स्वरूप तुकू विपरीत मत्ता पूंजीवादी देश 
कुना आर्थिक संकट ता रूप ते दिसिंता। इदिना कारण ते उत्पादक शक्तिंग 
कुन विनाश कियाना आर्थिक संकट पुंटिंतांग। इदे आयवा इद सामाजिक 
क्रांति पोरो आधार बनेमांता, इदिना उद्देश्य वर्तमान उत्पादन-संबंध तुन नष्ट 
कियाना ओसो उत्पादक शक्ति अनुसार मंदाना पूना उत्पादन-संबंध कुन 
पुट्टी कींता। 

इदिना उल्टा, उत्पादन-संबंध कुना उत्पादक शक्तिंग ना अनुसार 
मंदाना उदाहरण सोवियत संघ ता समाजवादी राष्ट्रीय अर्थव्यवस्था लोप्पा 
दोरकिंता। अगा उत्पादन साधन कुना पोरो समाज ता मालिकाना उत्पादन- 
प्रक्रिया ता सामाजिक स्वरूप अनुसार मत्ता अनि इदिना कारण ते अगा 
आर्थिक संकट ओसो उत्पादक शक्तिंग ना विनाश आंता इंजी केंजताद 
ओसो हूड़ताद हिल्ले। 

उत्पादन शक्तिंग सिर्फ उत्पादन ता सब तल गतिमान, क्रांतिकारी तत्व 
आयवा अवु उत्पादन विकास तुन वेने तय कींतांग। 

उत्पादन शक्तिंग बद्रम मंदिंतांग अद्रम ताए उत्पादन-संबंध वेने 
मंदिंतांग। 

उत्पादन शक्तिंग ना परिस्थिति तल माकिन मानेय ना तम्मा काजे 
जरूरी भौतिक मूल्य कुना उत्पादन बव साधन कुना संगे कियमूड़ांता इंदाना 
सवाल ता जवाब दोरकिंता। उत्पादन-संबंध कुना परिस्थिति तल माकिन 
उंदी दूसरा सवाल ता जवाब दोरकिंता अदु उत्पादन साधन (जमीन, जंगल, 
एर-डोट्टा, हिल्का, समुद्र-खनिज संसाधन, कच्चा माल, उत्पादन साधन, 
उत्पादन-स्थल, परिवहन संचार साधन लेक्कटवु) कुना मालिक बोर मंतोर, 
उत्पादन साधन कुना पोरो बोना अधिकार मंता इंजी। अविना इस्तेमाल ओरु 

पूरा समाज ता, निजी लोकुरा, ग्रूप लेवेके वर्ग कुना शोषण कियाला कींतोर 
इंजी समझेमांता। 

पाड़ना कालम तल नेंड एवनल उत्पादक शक्तिंग ना विकास ता छव्वी 
ठोस रूप ते उचुन इद्रमे मंता। मानेयद बंडाना हथियार कुना इस्तेमाल 
कियानास्केटल विल-काड़ी ता इस्तेमाल कियाना शुरू कीतोर अस्के ओरु 
वेटा कियानोरा पिस्वल तल कोंदा पोसे कियाना पिस्वल ते वेने नेंगतोर; 
ओरु बंडा ना हथियार कुना इस्तेमाल कियवा धातु ना हथियार (लोहा ता 
मर्स, लोहा ता पाड़म वाटसी मत्ता मर्रा ता नांगेल लेक्कटवु) कुना इस्तेमाल 
शुरू कीतोर। अस्के ओरु भूमि पोरो पूहतना, खेती कियाना परिस्थिति ते 
काल वाटतोर; माल तैयार कियाना धातु ता औजार कुना लोप्पा ओसो 
सुधार आयना, लोहार लोरा भट्टी ओसो कुम्हार लोरा चक्का ताकना संगे ने 
दस्तकारी ता विकास आता। दस्तकारी ओसो खेतीबाड़ी रेंडु अलग-अलग 
काम आतांग, दस्तकारीरा उंदी स्वतंत्र उद्योग लेक्का विकास आता अनि 
पेरके ओरु स्वतंत्र रूप ते उत्पादन कियाना शुरू कीतोर। दस्तकारी ना 
औजार कुना जागा ते मशीनकु वातांग अनि इदिना संगे ने दस्तकारी, पाड़ना 
उत्पादन-प्रक्रिया मशीन उद्योग लेक्का बदले माता; मशीन प्रणाली पुटता 
अनि आधुनिक बेहरा स्तर ते मशीन उद्योग कुन उदय आता। इद मानव 
इतिहास ता प्रक्रिया नड़मा समाज ता उत्पादनक शक्तिंग ना विकास 
सामान्य ओसो अधुरा चित्र मत्ता। इदिनगडल उत्पादन साधन कुना विकास 
ओसो अविना लोप्पा सुधार मानेय कियाना उत्पादन संबंधित मत्तांग, इद 
विकास, सुधार मानेय किनकु अलग आताद हिल्ले इंजी स्पष्ट आंता। 
उत्पादन साधन कुना लोप्पा बदलाव, अविना विकास संगे उत्पादक शक्तिंग 
ना सबसे महत्वपूर्ण तत्व मानेय लोप्पा वेने बदलाव, ओरा वेने विकास 
आंता। ओरा उत्पादन ता अनुभव, ओरा श्रम-कुशलता, उत्पादन साधन कुना 
संगे काम कियाना ओरा क्षमता लोप्पा वेने बदलाव आता अनि अविना वेने 
विकास आता। 

इतिहास प्रक्रिया लोप्पा सामाजिक उत्पादन शक्तिंग लोप्पा बदलाव, 
अविना विकास अनुसार मानेय ना उत्पादन-संबंध, ओरा आर्थिक संबंध 
कुना लोप्पा वेने बदलाव अविन विकास आता। 

इतिहास लोप्पा मुख्य रूप ते 5 रकम ता उत्पादन-संबंध कुना 
जानकारी दोरकिंता। अवु आदिम कम्यून व्यवस्था, दास व्यवस्था, 
सामंतवादी व्यवस्था, पूंजीवादी व्यवस्था ओसो समाजवादी व्यवस्था। 

आदिम कम्यून व्यवस्था लोप्पा उत्पादन-संबंध कुना आधार उत्पादन 
साधन कुना पोरो समाज ता सामूहिक अधिकार मंदानदु मत्ता। अदु 
अस्केडा उत्पादक शक्तिंग ना अनुसार मत्ता। बंडाना औजार ओसो पेरके 
विल-काड़ी संगे मानेय प्राकृतिक शक्तिंग, खतरनाक जानवर कुना सामना 
किया परवा मत्तोर। गेड़ा तल कायांग-माटिंग जमा कियाना, कीकेंग पोयना, 
मंदला काजे झोपड़ी बने कियाला काजे ओरु कलियसी काम कियाना 
जरूरी मत्ता लेवेके ओरु करवु तल, लेवेके खतरनाक जानवर कुना शिकार 
आसी, पड़ोसी कबिला लोरा शिकार आसी हामूर आया परिंता। कलियसी 
काम कीतेके उत्पादन साथन कुना पोरो सामूहिक अधिकार मत्ता अनि 
उत्पादन संगे दोरकता उपज पोरो सामूहिक अधिकार मंदानदू| इंजे एवनल 
उत्पादन साधन कुना पोरो निजी मालिका ता रिवाज पुटवा मत्ता सिर्फ 
उत्पादन ता उचुक साधन कुना पोरोने व्यक्तिगत मालिकाना मत्ता अनि इवु 
खतनाक जानवर कुना विरूद्ध आत्मरक्षा ता काम वेने वायनवु। इद व्यवस्था 
लोप्पा बदे शोषण ओसो बदे वर्ग हिल्वा मत्ता। 

दास व्यवस्था लोप्पा उत्पादन-संबंध कुना आधार उत्पादन साधन 
कुना पोरो दास मालिक लोरा अधिकार मत्ता; ओरा अधिकार ते उत्पादन 
कियाना श्रमिक-दास वेने मंदानोर। वीर किन ओरा मालिक जानवर लेक्का 
वम्मा परनोर, अस्सा परनोर, ओरा जीवा वेने तेंडा परनोर। इद्रम ता उत्पादन- 
संबंध अद कालम ता उत्पादक शक्तिंग ना परिस्थिति अनुसार मत्तांग। बंडा 
ना औजार जागा ते मानेय ना कैदे धातु ता औजार बनेमातांग। पशुपालन, 
किसानी तुन पुनवा मत्ता शिकारी ना मुश्किल परिस्थिति, आदिम रकम ता 
पशुपालन आयवा इंजे पशुपालन, किसानी ओसो दस्तकारी विकसित आता 
अनि इव उत्पादन शाखांग नड़मा श्रम ता विभाजन वेने आता। मानेय नड़मा 
ओसो समूह नइ़मा उत्पाद कुना विनिमय ता संभावना, उचुन मुल दा कैजे 
सम्पत्ति जमा आयना संभावदना, अल्पसंख्यक लोकुरा कैदे उत्पादन साधन 
जमा आयना संभावना ओसो बहुसंख्यक लोरा पोरो अल्पसंख्यक लोरा 

अधिकार वायना अनि बहुसंख्यक लोकुरा दास बने मायना संभावना पुटता। 
इंजे उत्पादन-प्रक्रिया लोप्पा समाज ता सब्बे लोकुर समान ओसो स्वतंत्र 
रूप ते श्रम कियानाद खत्म आता; इंजे दास लोरकिन जबरदस्ती मेहनत 
(बेगार) कियहांतोर अनि ओरा शोषण कींतोर। अदिनके इंजे उत्पादन साधन 
कुना पोरो ओसो उत्पादन तल वायना उपज पोरो समाज ता समान अधिकार 
मन्नो आंता। ताना जागा ते निजी मालिकाना वाता। इद व्यवस्था लोप्पा 
सम्पत्ति शब्द इत्तेके दास मालिक लोर सम्पत्ति ता पहली ओसो मुख्य 
दिसिंतोर। 

अमीर ओसो गरीब, शोषक ओसो शोषित, पूर्ण अधिकार वाले लोकुर 
ओसो अधिकार हिल्वा लोकुरा नड़मा तीव्र वर्ग संघर्षे दास व्यवस्था ता चित्र 
आंदू| 

सामंतवादी व्यवस्था लोप्पा उत्पादन संबंध कुना आधार उत्पादन 
साधन कुना पोरो सामंती मालिकाना प्रमुख मंदिंता, मति उत्पादन कीसोर 
मत्ता श्रमिक-भूदास पोरो ओरा पूरा मालिकाना मन्नो आंता; ओरु ओरा जीवा 
एता परवो आंतोर मति ओरकिन वम्मना, अस्सना किया परिंतोर। इद 
व्यवस्था लोप्पा सामंतवादी मालिकाना संगे-संगे किसान ओसो दस्तकार 
ना उत्पादन साधन पोरो ओसो तन्ना व्यक्तिगत श्रम पोरो आधार आसी मत्ता 
निजी उद्यम पोरो उचुन निजी अधिकार वेने मंदिंता। इद्रम ता उत्पादन-संबंध 
अद कालम ता उत्पादक शक्तिंग ना अनुसार मत्तांग। खनिज लोहा तुन 
पिगले कीसी धातु ता रूप हियाना, अदिन वस्तु बने कियाला ओसो वेल्ले 
सुधार, लोहा ता नांगेल ओसो कपड़े बिना कियाना खट्टी ता इस्तेमाल लोप्पा 
बढ़ोतरी, कृषि, बागबानी, अंगूरबानी, पाल तासना, पन्नीर तासना, पाल निय्य 
लेक्कटा काम ता वेल्ले विकास - इव व्यवस्थांग ना उत्पादक शक्तिंग ना 
परिस्थिति ता विशिष्ट॒तांग आंदुंग। 

पूना उत्पादनक शक्तिंग ना मांग श्रमिक उत्पादन लोप्पा बदे 
पहलकदमी, काम कियाना इच्छा ओसो गिर्दा ते काम कियाना इंजी मत्ता। 
सामंती मुखियाल दास लोर किन खारिज कियानोर बारांकु इत्तेके वरोर दास 
श्रमिक लेक्का काम कियाला गिर्दा आयोर आयनरो, ओना लोप्पा 
पहलकदमी ता कमी मंदानदु। अदिनके सामंती मुखियाल भूदास किन काम 

तासला आल्सनोर, बारांकु इत्तेके ओरगा खेती मंदिंता, उत्पादन साधन 
मंदिंता, वीरु खेती कीसी तम्मा फसल ता उंदी हिस्सा सामंती मुखियाल 
किन हियाला काजे जरूरी काम वेने कींतोर। 

सामंतवादी व्यवस्था लोप्पा निजी मालिकाना ता वेल्ले विकास आता। 
शोषण लगभग दास व्यवस्था लोप्पा मत्ताचोने तीव्र आता, सिर्फ अदिना 
कठोरता उचुन कम आता। शोषक ओसो शोषित लोरा नड़मा ता वर्ग संघर्ष 
सामंतवादी व्यवस्था ता प्रमुख लक्षण मंदिंता। 

पूंजीवादी व्यवस्था लोप्पा उत्पादन संबंध कुना आधार पूंजीपति 
उत्पादन साधन ता मालिक मत्तेकाई उत्पादन कियाना मजदूर-वेतन संगे 
काम कियाना श्रमिक लोरा मन्नोर आंतोर; वीर किन पूंजीपतिर हौकना, 
वम्मना, अस्सना किया परवोर बारांकु इत्तेके ओरु व्यक्तिगत रूप ते स्वतंत्र 
मंदिंतोर, मति ओरगा उत्पादन साधन मन्नो आंता, करविने हायनायो इंजी 
पूंजीपतिरा कैदे तम्मा श्रम शक्ति वम्मला ओसो शोषण ता वही ते हिरकला 
मजबूर आंतोर। इद व्यवस्था लोप्पा उत्पादन साधन लेक्का पूंजीवादी 
सम्पत्ति ता संगे-संगे मुन्ने किसान ओसो दस्तकार लोरा निजी सम्पत्ति वेने 
बेहरा स्तर ते दिसिंता। इद किसान ओसो दस्तकार भूदासता तल मुक्त 
आतोर अनि ओरा सम्पत्ति ओरा व्यक्तिगत श्रम पोरो आधार आसी मंदिंता। 
दस्तकारी वर्कशाप ओसो निर्माण शाला ना जागा ते मशीन कुना संगे निंडसी 
मत्ता बेहरा-बेहरा मील, कारखानांग एतिंतांग। मुन्ने किसान लोरा पाइना 
कृषि साधन संगे खेती आयना जागीर, रियासत कुना भूमि पोरो इंजे 
वैज्ञानिक तरिका ते ताकि कियाना पूंजीवादी फार्म दिसिंतांग अनि अगा 
मशीन कुना संगे खेती आंता। 

पूना उत्पादन शक्तिंग मशीन कुन समझेमायना अनि बेस ताकी 
कियाना इंजी उत्पादन कीसोर मत्ता मजदूर भूदास लोरकिन ज्यादा शिक्षित 
ओसो बुद्धिमान मंदाना इंजी मांग कींतांग। अदिनके पूँजीपति वेतन एतसी 
काम कियाना मजदूर लोर किन तासला विचार कींतोर। वीरु गुलामी ता 
बंधन तल मुक्त मंदिंतोर अनि मशीन बेस ताकी किया परनाचोन शिक्षित 
मंतोर। 

मति उत्पादन शक्तिंगकुन वेल्ले विकसित कीतेके पूंजीवाद हल किया 
परवा लेक्कटा अंतरविरोध लोप्पा हिरकिंता। परताचोन माल तैयार कीसी 
वस्तु कीमत कम कीसी पूंजीवाद होड़ तेज कींतोर अनि निजी सुडला, मध्यम 
उद्योग कुना मालिक लोर किन बेहरा संख्या ते तबाह कींतोर, अविन 
सर्वहारा वर्ग लेक्का बदले कीतोर, ओरा अस्सना क्षमता कम कींतोर, 
अद्रमासी तैयार कीता माल वम्मना संभव आयो आंता। दूसरा बगिल 
उत्पादन ता विस्तार कीसी, दसियों लाख मजदूर लोर किन बेहरा मिल, 
कारखानांग लोप्पा केंद्रित रूप ते जमा किसी पूंजीवाद उत्पादन-प्रक्रिया तुन 
सामाजिक रूप हींता अनि तन्नाए बुनियाद तुन कमजोर कींता, बारांकु इत्तेके 
उत्पादन-प्रक्रिया ता समाजिक रूप उत्पादन साधन कुना मालिकाना वेने 
सामाजिक मंदाना इंजी मांग कींता। मति उत्पादन साधन पूंजीपतिरा निजी 
सम्पत्ति बचेमासी मंदाना ओसो उत्पादन ता सामाजिक रूप संगे मेल तिन्नो 
आंता। 

उत्पादन शक्तिंग ओसो उत्पादन-संबंध कुना रूप नइमा हल आया 
परवा अंतरविरोध बहु उत्पादन ता रूप ते दिससोर मंदिंता अनि आम जनता 
ना तबाही (इदिन पूंजीपतिरे तत्तिंतोर) ता कारणा ओरा माल प्रभावी मांग 
मन्नो आंता अद्रमासी अविन मजबूर आसी तम्मा उत्पाद तुक पोत्तिह कींतोर, 
तम्मा तैयार माल तुन बरबाद कींतोर, उत्पादन रोमी कींतोर अनि उत्पादक 
शक्तिंग कुन नष्ट कींतोर। इव सब्बे ओरु लाखों लोकुर बेरोजगार, करवु संगे 
मजबूर आसी मंदानास्के कींतोर। ओरु इद्रम माल कमी आतांकु आयवा 
माल ज्यादा आतांकु कींतोर। 

इत्तेके उत्पादन ता पूंजीवादी संबंध इंजी समाज ता उत्पादक शक्तिंग 
ना परिस्थिति अनुसार हिल्लेंग, अविना नड़मा अग्र अंतरविरोध पुट्टतांग। 

इत्तेके पूंजीवाद ता पोट्टा ते क्रांति ता जन्म आंता, इदिना उद्देश्य 
उत्पादन साधन पोरो वर्तमान पूंजीवादी मालिकाना जागा ते समाजवादी 
मालिकाना स्थापना कियाना मंदिता। 

इत्तेके पूंजीवादी व्यवस्था ता मुख्य लक्षण शोषक ओसो शोषित लोरा 
नड़मा वेल्ले तीव्र वर्ग संघर्ष मंता। 

समाजवादी व्यवस्था इंजे एवनल सिर्फ सोवियत संघ लोप्पाने 
स्थापित आता, इदिना लोप्पा उत्पादन-संबंध कुना आधार उत्पादन साधन 
कुना पोरो सामाजिक मालिकना मंदिंता। ताना लोप्पा इंजे शोषक, शोषित 
मन्नो आंता। तैयार कीता माल कीता श्रम अनुसार वितरित आंता, अदिन 
उसूलः “काम कियवोर किन तिंदला वेने दोरको।” अगा उत्पादन प्रक्रिया 
लोप्पा लोकुरा आपसी संबंध भाईचारा सहयोग ओसो शोषण तल मुक्त 
आता मजदूर लोरा समाजवादी सहायता मंदिंता। इद व्यवस्था लोप्पा 
उत्पादन-संबंध उत्पादक शक्तिंग ना परिस्थिति ना अनुसारे मंदिंतांग, बारांकु 
इत्तेके उत्पादन-प्रक्रिया ता सामाजिक रूप उत्पादन साधन कुना पोरो 
सामाजिक अधिकार संगे ओसो सुदृढ़ आंता। 

अदिनके सोवियत संघ ता समाजवादी उत्पादन लोप्पा अतिरिक्त 
उत्पादन संकट ओसो अविना संगे पुटना विनाशकारी प्रभाव दिस्सोंग। 

इगा उत्पादन शक्तिंग ना विकास तीव्र गति ते आंता, बारांकु इत्तेके 
इद्रम ता विकास ता पूरा मौका हियाना उत्पादन-संबंध अविना अनुसारे 
मत्तांग। 

मानव-इतिहास लोप्पा मानेय ना उत्पादन-संबंध कुना विकास ता 
चित्र इद्रमे मत्ता। 

इद्रम, उत्पादन-संबंध कुना विकास समाज ता उत्पादक शक्तिंग ना 
विकास पोरो आधार आसी मंतांग, उत्पादन-संबंध कुना विकास सबसे मुन्ने 
उत्पादन साधन कुना विकास पोरो आधार आसी मंतांग। इदिना पोरो आधार 
आसी मत्तांकु उत्पादक शक्तिंग लोप्पा आयना बदलाव कुना विकास 
अनुसार पेरके-मुन्ने उत्पादन-संबंध लोप्पा वेने बदलाव ओसो विकास 
आसोर दांता। 

मार्क्स इद्रम इत्तोर “श्रम साधन कुना* इस्तेमाल, निर्माण विज्जा 
लेक्का उचुन पशु प्रजातिंग लोप्पा वेने मंतांग, मति विशेष रूप ते इद 
मानव श्रम-प्रक्रिया ता विशिष्टता मंता। अदिनके फ्रैंकलिन मानेय किन 
औजार बने कियाना पशु इंतोर। श्रम-प्रक्रिया लोप्पा काम वायना पाइना 


1 "श्रम साधन इत्तेके मार्क्स मुख्य रूप ते उत्पादन साधन इंजी वेहिंतोर। 

साधन कुना अवशेष समाज ता मायसोर मत्ता आर्थिक व्यवस्थांग कुना 
खोज लोप्पा मायसोर मत्ता प्रजातिंग ना निर्धारण लोप्पा जीवाश्म कुना 
महत्व मत्ता लेक्का ने मंता। विभिन्न आर्थिक युग कुन बद वस्तु बने कीताद 
मत्ता इंजी आयो अद बद्रम ओसो बद साधन संगे बने कीताद मंता इंदाना 
तल चिन्हित कियमूड़ांता। श्रम साधन संगे सिर्फ इदे आयवा मानव श्रम 
विकास बद स्तर, मंजिल ते एवता इंजीए आयवा बद सामाजिक 
परिस्थितिंग लोप्पा इद श्रम कीताद मंता इंजी वेने पुनमूड़ांता”। (कार्ल 
मार्क्स, पूंजी लंदन 1908, भाग 1 पे. 159) 

“सामाजिक संबंध उत्पादक शक्तिंग संगे घनिष्ठ रूप ते जुड़ेमासी 
मंदिंतांग। पूना उत्पादक शक्तिंग दोरकी कियाला मानेय तम्मा उत्पादन- 
संबंधकुना लोप्पा बदलाव तत्तिंतोर, तम्मा उत्पादन-संबंध लोप्पा बदलाव 
तत्ताला, तम्मा पिस्वल-पद्धति लोप्पा बदलाव तत्तला ओरु तम्मा सब्बे 
सामाजिक संबंध बदले कींतोर। कै चक्की (जत्ता) सामंती प्रभुत्व मंदाना 
समाज ता स्थापना कींता। भाप संगे ताकना चक्की औद्योगिक पूंजीपति 
मालिक मंदाना समाज ता निर्माण कित्ता” इंजी वेने वेहिंतोर। (कार्ल 
मार्क्स, दर्शनशास्त्र ता गरीबी, अंग्रेजी संस्करण, मास्को 1935, पे. 92) 

“उत्पादन शक्तिंग ना विकास ता वृद्धि लोप्पा, सामाजिक संबंध 
कुना निर्माण लोप्पा, विचार कुना निर्माण लोप्पा लगातार दिसिंता; बदे 
वस्तु बदलेमायवा मत्तेके अदु गति निरपेक्ष मंदिंता।”(अदे पुस्तक. पेज 93) 

कम्युनिस्ट घोषणापत्र लोप्पा मत्ता ऐतिहासिक भौतकिवाद ता बारे ते 
वेहचोरे एंगेल्स इद्रम इत्तोर “हर ऐतिहासिक युग ता आर्थिक उत्पादन 
ओसो इदिनगडल अनिवार्य रूप ते पुट्टना समाज ता ढांचा तल अद युग 
ता राजनीतिक ओसो बौद्धिक इतिहास ता बुनियाद बनेमांता। अद्रमासी 
(भूमि पोरो आदिम कम्यून ता मालिकाना खत्म आतास्केटले) पूरा 
इतिहास वर्ग संघर्ष कुना इतिहास, सामाजिक विकास ता विभिन्न 
परिस्थितिंग लोप्पा शोषित वर्ग नड़मा ता संघर्ष ता इतिहास, बद वर्ग तन्ना 
अधिकार स्थापित कींता अनि बद वर्ग पोरो इद अधिकार स्थापित कींता 
अविना नड़मा ता संघर्ष ता इतिहास मंता; मति इद संघर्ष इंजे शोषित, 
उत्पीड़ित वर्ग (सर्वहारा वर्ग) बस्के एवनल इद वर्ग तल मुक्त आयना संगे 

पूरा समाज तुन शोषण, उत्पीडित ओसो वर्ग संघर्ष संगे हमेशा तुकू मुक्त 
आयो अस्के एवनल खुद किन मुक्त किया परवा लेक्कटा परिस्थिति ते 
एवता”। (कम्युनिस्ट घोषणापत्र ता जर्मन संस्करण ता भूमिका, कार्ल 
मार्क्स, संकलित रचनांग, अंग्रेजी संस्करण, मास्को 1946, भाग 1, पे.100) 
घ) उत्पादन ता तीसरा लक्षण पूना उत्पादक शक्तिंग ओसो अविना 
अनुसार उत्पादन-संबंध कुना उदय पाड़ना व्यवस्था तल अलग 
लेवेके पाड़ना व्यवस्था समाप्त आता पेरके आयवा अविना उदय 
पाइना व्यवस्था लोप्पाने आंता; अविना उदय मानेय ना 
समझदारी संगे काम कियाना अनि सचेत कोशिश कियवेके 
स्वतःस्फूर्त रूप ते, अचेत ओसो मानेय ना इच्छा तल स्वतंत्र 
मंदिंता इद उदय स्वतःस्फूर्त ओसो मानेय ना इच्छा तल स्वतंत्र 
मंदाना ता रेंडु कारण मंतांग। 
पहला, मानेय ना उंदी लेवेके दूसरा रकम ता उत्पादन-संबंध चुने 
कियाना तुन स्वतंत्र मन्नो, बारांकु इत्तेके पूना पीड़ी पिस्वल ते वातास्के अदु 
पाड़ना पीड़ी ता काम ता कारण ते मुन्नेटल मत्ता उत्पादक शक्तिंग ओसो 
उत्पादन-संबंध कुन दोरकी कींता। इदिना कारण भौतिक मूल्य ना उत्पादन 
काजे अदिन मुन्ने उत्पादन लोप्पा तैयार दोरकना हर वस्तु तुन स्वीकार किया 
लागिंता अनि तन्ना किन अदिना अनुसार बने किया लागिंता। 
दूसरा कारण मानेय उत्पादन ता बदे साधन तुन लेवेके उत्पादक 
शक्तिंग ना बदे तत्व तुन सुधरे कीतेके ओरु इद आविष्कार ता प्रभाव समाज 
पोरो बद्रम अरिंता इंजी पुनवा मंदिंतोर। ओरु सिर्फ तम्मा रोज ता हित कुना 
पोल्लोंग, तम्मा मेहनत तुन हल्को कियाना ओसो खुद किन तम्मा उचुन स्पष्ट 
ओसो ठोस फायदा ता बारे ते आल्सिंतोर। 
आदिम कम्यून समाज ता उचुन सदस्य लोर तीरम-तीरम खोज 
कीसोरे बंडा ना औजार कुना इस्तेमाल कियाना तल लोह ता औजार कुना 
इस्तेमाल कियाना परिस्थिति ते वांतोर अस्के ओरु धातु ता औजार कुना 
इस्तमाल कियाना इत्तेके उत्पादन लोप्पा क्रांति आयर अनि मुन्ने हंजी 
इदिनगडल दास व्यवस्था पुट्टियर इंजी पुनवा मत्तोर। ओरु सिर्फ तम्मा 
मेहनत ता बोजा हल्को कियाला आल्सतोर अनि तुरंत उंदी ठोस फायदा 

एतला आल्सतोर; ओरा सचेत कार्यवाही ओरा रोज ता व्यक्तिगत हित कुन 
सीमित आयनदु। 

सामंतवादी व्यवस्था कालम ता योरोप ता पूना पूंजीपति वर्ग सुडला 
शिल्प वर्कशाप कुना संगे बेहरा-बेहरा कारखानांग निर्माण कियाना शुरू 
कीतोर अनि इद्रम उत्पादक शक्तिंग कुन मुन्ने ओतोर इत्तेके ओरु इद 
बदलाव ता प्रभाव समाज पोरो बद्रम अरिंतांग इंजी पुनवा मत्तोर अनि उचुन 
रोमसी आल्सताद वेने हिल्ले; ओरु इद सुडला आविष्कार तल सामाजिक 
शक्तिंग ना उंदी पूना जत्थेबंदी मंदिंता अनि इदिना हामुर पूंजीपति वर्ग वेल्ले 
मूल्यवान समझेमायना राजा लोरा सत्ता ओसो कुलीन (वीरा पांत लोप्पा 
शामिल आयला पूंजीपति वर्ग ता प्रमुख प्रतिनिधि मंदाला मुन्ने-मुन्ने आंतोर) 
विरोधी क्रांति लोप्पा आयार। ओरु सिर्फ माल उत्पादन लागत कम कियाला 
आल्सिंतोर, एशिया ओलो पूना खोज कीता अमेरिका ता हाटुम लोप्पा 
परताचोन माल वाटला आल्मिंतोर अनि मुन्ने तुकू ज्यादा मुनाफा कमई 
कियाला आल्सिंतोर। ओरा सचेत कार्यवाही इद सामान्य व्यावहारिक 
उद्देश्य ता हंदी ते सीमित मत्ता। 

विदेशी पूंजीपतिरा सहयोग ते रूसी पूंजीपतिर बेहरा स्तर ते आधुनिक 
मशीन उद्योग कुना मोदोल मजबूती ते वाटतोर अनि जारशाही तुन मत्ता 
लेक्का तासतोर, किसान लोर किन जमीदांर लोरा पोरो आधार आसी 
मंदाला विइसतोर, अस्के ओरु उत्पादन शक्तिंग ना वेल्ले व्यापक विकास 
ता सामाजिक प्रभाव बाता मंदिंता इंजी पुनवा मत्तोर अनि पुंदाला काजे 
रोमसी उचुन आल्सताद वेने हिल्ले। ओरु समाज ता उत्पादक शक्तिंग 
लोप्पा इचोन बेहरा डाका वाटतेके सामाजिक शक्तिंग ना उंदी मजदूर, 
किसान संगे एकता आसी मत्ता, उंदी सफल समाजवादी क्रांति कियाना पूना 
जत्थेबंदी वेने मंदिंता इंजी पुनवा मत्तोर। ओरु सिर्फ औद्योगिक उत्पादन ता 
विस्तार तुन हंदी एवनल एवसी कियाला आल्सतोर, बेहरा स्थानीय हाटुम 
तुन तम्मा नियंत्रण ते तत्ताला आल्सतोर, इजारेदार बनेमायला आल्सतोर 
मति देश ता अर्थव्यवस्था तल परताचोन मुनाफा तेंडला वेने आल्सतोर। 
ओरा सचेत कार्यवाहिंग ओरा सामान्य, ठोस व्यावहारिक हित कुना हंदी 
हब्बर हन्नो। 

मार्क्स इद्रम इत्तोर “मानेय तन्ना पिस्वल ता सामाजिक उत्पादन 
लोप्पा (इत्तेके मानेय ना पिस्वल काजे जरूरी भौतिक मूल्य कुना उत्पादन 
लोप्पा) अनिवार्य ओसो ओरा इच्छा तल स्वतंत्र मंदाना संबंध स्थापित 
कींतोर; इव उत्पादन संबंध उत्पादन ता भौतिक शक्तिंग ना विकास ता 
उंदी परिस्थिति ता अनुसार मंदिंतांग”. (कार्ल मार्क्स, संकलित रचनांग, 
अंग्रेजी संस्करण, मास्को 1946, भाग 1, पे. 300) 

मति इद्रम इत्तेके उत्पादन-संबंध लोप्पा बदलाव ओसो पाइना 
उत्पादन-संबंध तल पूना उत्पादन-संबंध लोप्पा दायनादु शांतिपूर्वक बदे 
संघर्ष हिल्वा, बदे बेहरा उथलपुथल आयवाए आंता इंजी आयो। इदिना उल्टा 
इद्रम ता संक्रमण सामान्य रूप ते पाइना उत्पादन-संबंध कुना क्रांतिकारी 
ध्वंस ओसो पूना उत्पादन-संबंध कुना स्थापना संगे आंता। उंदी सही टाईम 
एवनल उत्पादक शक्तिंग ना विकास ओसो उत्पादन-संबंध कुना लोप्पा 
बदलाव स्वतःस्फूर्त तरीका ते मानेय ना इच्छा तल स्वतंत्र आंतांग। मति 
इद्रम सिर्फ उंदी सही टाईम एवनले आंता। बस्के एवनल पूना, विकासमान 
उत्पादक शक्तिंग परिपक्व आयोंग, पूना उत्पादक शक्तिंग परिपक्व 
आतास्के मौजूद उत्पादन-संबंध, अविना समर्थक-शासक वर्ग वेंडा परवा 
लेक्कटा बाधा बने मांतांग इविन सिर्फ पूना वर्ग कुना सचेत कार्यवाही संगे, 
प्रभावशाली कार्यवाहिंग संगे, क्रांति संगेने दूर कियामूड़ांता। इगा पूना 
सामाजिक विचार, पूना राजनीतिक संस्थांग ओसो उंदी पूना राजनीतिक 
शक्ति ना (इविना उद्देश्य पाइना उत्पादन-संबंध कुन प्रभावशाली तरीका ते 
खत्म कियाना मंदिंता) जबरदस्त भूमिका मुन्ने वांता। पूना उत्पादक शक्तिंग 
ओसो पाइना उत्पादन-संबंध कुना नड़मा संघर्ष तल ओसो समाज ता पूना 
आर्थिक मांग कुनल पूना सामाजिक विचार कुना जन्म आंता; जनता उंदी 
पूना राजनीतिक सेना लेक्का गठित आंता अनि उंदी पूना क्रांतिकारी शक्ति 
पुट्टी कींता, उत्पादन-संबंध कुना पाड़ना व्यवस्था तुन तेहकसी वाटना, पूना 
व्यवस्था तुन हृढ़ता ते स्थापित कियाना लोप्पा अद शक्ति ता इस्तेमाल 
कींता। विकास ता स्वतस्फूर्त प्रक्रिया ता जागा ते मानेय ना सचेत 
कार्यवाही, शांतिपूर्ण प्रगति ता जागा ते हिंसात्मक उथलपुथल, शांतिपूर्ण 
विकार ता जागा ते क्रांति वांता। 

मार्क्स इत्तोर “पूंजीवादी वर्ग संगे तन्ना लड़ाई ताकनास्के सर्वहारा 
वर्ग तुन मजबूर आसी खुद किन उंदी वर्ग लेक्का संगठित आया 
लागिंता... अद क्रांति संगे खुद किन शासक वर्ग लेक्का बने कींता, 
शासक वर्ग लेक्का उत्पादन ता पाड़ना परिस्थिति तुन प्रभावशाली 
तरीका ते नष्ट किया लागिंता”। (कम्युनिस्ट घोषणापत्र, कार्ल मार्क्स, 
संकलित रचनांग, अंग्रेजी संस्करण, मास्को 1946, भाग 1, पे. 131) 

“सर्वहारा वर्ग तन्ना राजनीतिक तानाशाही ता इस्तेमाल पूंजीपति 
वर्ग कैदल सब्बे पूंजी ऊंदला काजे, राज्य इत्तेके शासक वर्ग लेक्का 
संगठित सर्वहारा वर्ग कैदे उत्पादन साधन मंदाना अनि सब्बे उत्पादक 
शक्तिंग लोप्पा जल्दि-जल्दि वुद्धि कियाला काजे कींता।” (अदे पुस्तक, 
पे. 129) 

“हर पाइना समाज ता पोट्टा ते बेरससोर मत्ता पूना समाज ता जन्म 
आयला काजे ताकत उंदी दाई ना भूमिका निभे कींता।” (कार्ल मार्क्स, 
पूंजी, भाग 1, पे. 776) 

तन्ना प्रसिद्ध पुस्तक राजनीतिक अर्थशास्त्र ता आलोचना ता 
ऐतिहासिक भूमिका लोप्पा मार्क्स 1859 ते ऐतिहासिक भौतिकवाद ता 
सारतत्व तुन पेश कीसी मत्तोर, अदु दोड़ रास्ता लेक्का मंताः 

“तन्ना पिस्वल ता सामाजिक उत्पादन लोप्पा मानेय अनिवार्य 
ओसो ओरा इच्छा तुकू स्वतंत्र संबंध स्थापित कींतोर; इव उत्पादन-संबंध 
ओरा उत्पादन ता भौतिक शक्तिंग ना उंदी परिस्थिति अनुसार मंदावु। इव 
उत्पादन-संबंध कुना मेल समाज ता आर्थिक ढांचा आंदू (असली 
बुनियाद आंदू)। इदिना पोरो ने कानून ओसो राजनीति ता पूरा महल 
नितसी मंदिंता, इदिना अनुसारे सामाजिक चेतना ता विभिन्न रूप तय 
आंतांग। भौतिक पिस्वल ता उत्पादन-पद्धति साधारण रूप ते सामाजिक, 
राजनीतिक ओसो बौद्धिक पिस्वल क्रम तय कींता। मानेय ना चेतना 
ओरा पिस्वल परिस्थिति तुन तय कियवा ओरा सामाजिक पिस्वल ता 
परिस्थिति मानेय ना चेतना तुन तय कींता। विकास ता इद मंजिल ते 
एवसी समाज ता भौतिक उत्पादक शक्तिंग अद कालम ता उत्पादन- 
संबंध संगे टकरे मांतांग - लेवेके कानूनी पोल्लो ते इदिन इंजे एवनल 

काम कीसोर मत्ता सम्पत्ति ता संबंध संगे टकरे मांतांग। इव उत्पादन- 
संबंध उत्पादक शक्तिंग ना विकास लेक्का आयवा इंजे अविना बंधन 
बनेमांतांग। अस्के सामाजिक क्रांति ता युग शुरू आंता। आर्थिक बुनियाद 
बदलेमायना संगेने पोरो वेहता पूरा महल वेने जल्दिए बदलेमांता। इद्रम 
ता बदलाव पोरो विचार कियानास्के उंदी भेद तुन जरूर सुरता तासना; 
उंदी, उत्पादन ता आर्थिक परिस्थितिंग ना भौतिक बदलाव (इदिन 
प्रकृति-विज्ञान ता नाप-तौल लेक्काने हूड़ना), दूसरा कानूनी, 
राजनीतिक, धार्मिक, सौन्दर्य-संबंधी लेवेके दार्शनिक बदलाव, संक्षेप्त 
ते विचारधारा लेक्का आयना बदलाव, इदिना लोप्पा मानेय इद संघर्ष 
तुकू सचेत मंदिंतोर अनि अदिना समाधान काजे लड़ेमांतोर। माटु बोरे 
मानेय ना बारे ते मना धारणा ओर खुद ता बारे ते बाता आल्सिंतोर इंदाना 
पोरो आधार आसी कीवोम अत्रमे माटु बदलाव कालम ता बारे खुद 
अदिना चेतना पोरो आधार आसी मना राय बने किया परवोम। इदिना 
उल्टा इद चेतना ता बारे ते भौतिक पिस्वल ता अंतरविरोध पोरो आधार 
आसी, समाज ता उत्पादक शक्तिंग ओसो उत्पादन-संबंध नड़मा अस्केटा 
टकराव पोरो आधार आसी कियाना। बदे वेने समाज व्यवस्था ताना 
लोप्पा सब्बे उत्पादक शक्तिंग ना विकास पिसिस मंदिंतायो अस्के एवनले 
मारो आंता।बस्के एवनल अविना पिस्वल ता भौतिक परिस्थितिंग पाइना 
समाज ता पोट्टा ते परिपक्व आयोंग अस्के एवनल उत्पादन ता पूना, उच्च 
संबंध मुन्ने वायोंग आतांग। अदिनके मानव जाति तन्ना मुन्ने हमेशा अदु पूरा 
किया परना लेक्कटा काम तासिंता, बारांकु इत्तेके इद विषय तुन गर्रे 
हंजी हूड़तेके माटु हमेशा अद काम तुन पूरा कियाला काजे जरूरी 
भौतिक परिस्थितिंग मुन्ने ने मंदाना लेवेक कम से कम परिस्थिति 
बनेमायना परिस्थिति मत्तास्के ने मुन्ने वांता।”(कार्ल मार्क्स, संकलित 
रचनांग, अंग्रेजी संस्करण, मास्को 1946, भाग 1, पे. 300-1) 

सामाजिक पिस्वल, सामाजिक इतिहास पोरो लागू कियाना 
मार्क्सवादी भौतिकवाद इद्रमे मंता। 

द्वन्द्वात्मक ओसो ऐतिहासिक भौतिकवाद ता मुख्य लक्षण इद्रमे 
मंतांग। 

इदिनगडल लेनिन पार्टी काजे, संशोधनवादी गद्दार लोरा हमला तल 
बद सैद्धांतिक निधि ता रक्षा कीसी मत्तोर। मना पार्टी विकास काजे लेनिन 
ना पुस्तक भौतिकवाद ओसो अनुभवी आलोचना ता प्रकाशन बचोन 
महत्वपूर्ण मत्ता इंजी स्पष्ट आंता। 

६१९ 


मानेय ना चेतना ओरा विस्वल 
परिस्थिति तुन तय कियवा ओरा 
सामाजिक पिस्वन ता परिस्थिति 
भानेय ना चेतना तुन तय कीता। 

